Poduzetnici iz Bosne i Hercegovine žele poslovati sa Evropskom unijom, ali na tom putu se nalazi mnogo prepreka. Od političara očekujemo prije svega razumijevanje, a njihove aktivnosti će pokazati odgovornost prema široj zajednici. Ovo je istakao predsjednika Asocijacije poslodavaca Bosne i Hercegovine i predsjednika Uprave ASA Holdinga Nihad Imamović na 2. Konferenciji Evropskog pokreta u Bosni i Hercegovini pod nazivom „Vrijeme je za Evropu“ koja je okupila u srijedu 16.12. 2009. predstavnike vlasti na svim nivoima, diplomatskog kora akreditovanog u BiH, poslovne zajednice i nevladinog sektora.\nPotpisivanjem Sporazuma o stabilizaciji i pridruživanju sa Evropskom unijom, Bosna i Hercegovina se definitivno odredila prema svojoj perspektivi i krenula u evropsku budućnost. Gospodin Imamović se osvrnuo na kontinuirane poruke iz Brisela da su „vrata EU otvorena“ i da „odgovornost leži na domaćim političarima“.\n„Preuzimajući odgovornost“, Asocijacija poslodavaca BiH aktivno radi sa evropskim kolegama u kreiranju povoljnog ekonomskog ambijenta za investicije, te je naišla na „otvorena vrata“ Businesseurope, organizacije koje okuplja udruženja poslodavaca iz Evropske unije.\n„Poslovni sistem na čijem sam čelu je prošle sedmice dobio priznanje Superbrands“, kaže Imamović. „Kao što je superbrands obećanje da je kompanija ili prozvod siguran, pouzdan, kvalitetan, uspješan, provjeren, da je sazrio, tako je i članstvo u EU potvrda da je jedno društvo sazrelo, da se u njemu primjenjuje vladavina prava, da se investitor može osjećati dobrodošao, da su članovi društva zadovoljni“.\nImamović je istakao da se Bosna i Hercegovina treba pripremiti za sve ekonomske promjene koje nosi članstvu u Evropskoj uniji, ali da će to biti dug i težak proces jer do sada nisu iskorištene prednosti ni Srednjoevropskog ugovora o slobodnoj trgovini (CEFTA).\n„Promjene se ne dešavaju na papiru, već u glavama i srcima ljudi. Za Bosnu i Hercegovinu članstvo u Evropskoj uniji ne znači mnogo, ako njeni građani nisu evropljani.“


Laguna - Bukmarker - Duh Akiko zaposeo knjižaru Delfi na promociji knjige Stefana Tićmija [video] - Knjige o kojima se priča\n„Ja sam Akiko“ je roman prvenac Stefana Tićmija, čarobna priča o devojčici koja nije volela granice. „Kada pogledam knjigu, a gledam je svako veče, uopšte nemam utisak da sam je ja napisao“, kaže pisac i otkriva: „ono što me inspiriše u književnosti, to je da povezujem naizgled nespojive stvari.“\nJelica Greganović kaže da ovo nije roman, ovo je pesma. „Ovo nije knjiga za decu, ovo je knjiga o odraslim ljudima koji su ostali deca, a to je najteže u životu. Ima dela koja kada čitate vi ih i osećate, nije bitno da li ih razumete, jer one su u vama. Ja sam tako osetila Akiko.“ Jelica smatra da „Akiko“ može da se čita na različite načine i na različitim nivoima. „Možete da je čitate površinski, možete i da je osetite, ali za to ne smete da imate unutrašnje granice."\nBranko Stevanović je Stefana upoznao kao pesnika i pročitao je njegovu knjigu „U'vatile me lutke“, nakon čega je znao da Tićmi mora da napiše i nešto za decu. „Mi smo Stefana dugo čekali u književnosti za mlade u Srbjii, jer nismo imali novu generaciju koja bi nastavila onu školu pripovedanja za decu koju nam je zaveštao Dušan Radović. Još je Ršumović rekao da ne postoje knjige za decu ili odrasle, već samo dobre i loše knjige. Loše knjige ne čita niko, a dobre knjige, kao što je ova, čitaju svi“, rekao je Stevanović.


NSinfo: Gitarijada Vojvodine u Kisaču - Riblјa čorba, Van Gog...\nGitarijada Vojvodine u Kisaču - Riblјa čorba, Van Gog...\n''Gitarijada Vojvodine'' biće održana četvrtu godinu za redom u\nKisaču od 29. juna do 1. jula 2018. godine, rečeno je na konferenciji za novinare tim povodom održanoj u Gradskoj kući u Novom Sadu.\nFestival se održava pod pokrovitelјstvom Grada Novog Sada, partner na projektu je Fondacija „Novi Sad 2021-Evropska prestonica kulture“, medijski pokrovitelј je RTV Vojvodina, a podržan je od strane Pokrajinskog sekretarijata za kulturu, javno informisanje i odnose sa verskim zajednicama, kao i Turističke organizacije Grada Novog Sada.\n- Manifestacija, osim što daje priliku neafirmisanim muzičkim sastavima da ih čuje šira publika, okuplјa i velika imena iz sveta rok muzike. Važno je što je partner na ovom projektu i Fondacija ''2021'' i što postoji sinergija koja omogućava dobru saradnju pojedinačnih udruženja i organizacija usmerenih ka opštem zajedničkom cilјu, a to je da maksimalno iskoristimo sve potencijale u oblasti kulture. Cilј je i da svi zainteresovani budu na različite načine uklјučeni u proces EPK, i da delovanje u društvenom i kulturnom životu prepoznaju kao mogućnost da se stvari menjaju na bolјe – naglasio je član Gradskog veća za kulturu Dalibor Rožić. On je takođe rekao da Gradska uprava za kulturu konstantno ulaže u mehanizme transparentnosti, te da pored internet sajta, ima i aplikaciju za mobilne telefone ''GukiT'', putem koje građani mogu da budu što bolјe upoznati sa svim dešavanjima na polјu kulture, umetnosti ali i zabave.\nNa konferenciji se obratio i direktor Turističke organizacije Grada Novog Sada Branislav Knežević koji rekao da takav i slični događaji doprinose turizmu Novog Sada, a posebno kada je reč o prigradskim naselјima koja imaju šta da ponude. Prema rečima PR festivala ''Gitarijada Vojvodine'' Milane Arnjaš na konkursu za demo bendove, uz pomoć muzičkih urednika RTV Vojvodina, izabrano je deset finalista, a prva nagrada je snimanje ''singla'' u ''Studiju M''. Ona je takođe naglasila da je namera organizatora da Festival dobije regionalni karakter, i da već i sada ima dosta posetilaca iz regiona i evropskih zemalјa, kao i zainteresovanih demo bendova koji se javlјaju na konkurs.\nNajavlјeno je da publiku očekuje odličan provod, a zvezede festivala su grupa Van Gog, koja nastupa 29. juna, i Riblјa čorba čiji koncert je predviđen u subotu 30. juna. Treću godinu za redom na Festivalu nastupa Ahtung bend, a predstaviće se i pobednici prošlogodišnje gitarijade u Kisaču, bend Čupavci, kao i slovački rok bendovi. Tokom tri dana na stadionu FK ''Tatra'' publika će uživati u brojnim koncertima i pratećim sadržajima, a kompletan program Festivala dostupan je na http://gitarijadakisac.com/#!/up\n... evropska prestonica kulture, gitarijada, gitarijada vojvodine, kisač, koncert, manifestacija, Novi Sad, omladinska prestonica evrope, rock


Probna linija: Iz Beograda krenuo voz za Kosovsku Mitrovicu | KoSSev\nProbna linija: Iz Beograda krenuo voz za Kosovsku Mitrovicu\nSubota 14. januar 2017, 09:43\nSa beogradske železničke stanice jutros je krenuo voz na liniji do Kosovske Mitrovice. Ova linija će za sada biti probna. Direktor Kancelarije Vlade Srbije za Kosovo i Metohiju, Marko Đurić, ocenio je da bi zaustavljanje voza značilo kršenje osnovnih ljudskih prava i slobode kretanja. Polazak voza pratile su mnogobrojne novinarske ekipe, među kojima je bila i ekipa N1.\n"Svakoga dana na desetine autobusa albanskih prevoznika sa Kosova i Metohije prolazi kroz centralnu Srbiju i tu nema nikakvih problema. Sve drugačije predstavljalo bi kršenje ljudskih prava i ja se iskreno nadam da do toga neće doći," kazao je Đurić.\nVlada Kosova: Edita Tahiri zatražila od EU da zaustavi nelegalni srpski voz\n"Železnički Regulatorni organ smatra da je linija Mitrovica-Beograd nezakonita"\nSamoopredeljenje o železničkoj liniji KM-BG: "Srbija pomera granicu pred očima rukovodilaca Kosova"\nOd pravoslavne Nove godine voz na direktnoj liniji BG-KM\nOn je podsetio da linija Kraljevo-Kosovska Mitrovica već dugo funkcioniše, da je ovo samo njen produžetak i da ne zna zbog čega bi to trebalo da bude problem.\nĐurić je voz ispratio sa Železničeke stanice, njime se odvezao do Topčidera i najavio da će njime uskoro vrlo rado otići do Kosovske Mitrovice, a do krajnje destinacije putovaće njegov zamenik Dušan Kozarev i direktor železnica Srbije, Miroslav Stojčić.\nUnutrašnjost voza oblepljena je slikama freski i drugog srpskog nasleđa na Kosovu, koje je deo UNESCO-a, a taj koncept osmislio je umetnik Andreja Vasiljević.\n"Ne znam zbog čega bi nešto što je deo svetske kulturne baštine bilo kome predstavljalo provokaciju, i zašto u svemu dobrom odmah vidimo nešto loše," kazao je Đurić.\nOn je dodao da će posle probnog perioda od 20. januara do 26. februara biti procenjena ekonomska isplativost ove linije i odluka o tome da li će ona postati redovna biće doneta na racionalnim, a ne na emotivnim osnovama.\n"Očekujem da će korisnici ovog voza u najvećem broju biti studenti (oko 12.000) Univerziteta u Prištini sa sedištem u Kosovskoj Mitrovici, koji su i tražili uvođenje ove linije," rekao je Đurić i naveo da je cena povratne karte oko 1.600 dinara, dok je cena autobuske karte oko 2.800 dinara, pa se nada da će i zbog niže cene voz imati više putnika.\nOn je rekao i da će u ovom probnom periodu troškovi ove linije iznositi oko 18.000 evra, a da u to nije uračunat prihod od karata.\n"Putin krenuo na Kosovo"\nU nastavku pogledajte video prilog polaska voza iz Beograda, koji je snimila novinarka Sputnjika, Brankica Ristić.


Velika Britanija traži odlaganje izlaska iz EU - Dijalog.net\nNaslovna Politika Evropska unija Velika Britanija traži odlaganje izlaska iz EU\nVelika Britanija traži odlaganje izlaska iz EU\nLondon, 15. mart 2019. – Britanski parlament odlučio je ubedljivom većinom da zatraži saglasnost EU za odlaganje izlaska Velike Britanije iz tog bloka, predviđenog za 29. mart.\nZvaničnici EU i lideri članica navode da će tražiti konkretne razloge za odlaganje Bregzita. Britanski zahtev biće razmotren na samitu Evropskog saveta 21-22. marta.\nPoslanici su 14. marta odbacili sva četiri amandmana povezana s odlaganjem Bregzita – o organizovanju novog referenduma o izlasku iz EU, o mogućnosti da se od EU zatraži odlaganje izlaska iz Unije, ali ne kasnije od 30. juna, o mogućnosti da se poslanicima 20. marta da vreme da glasaju o alternativnim opcijama za Bregzit, i o davanju vremena poslanicima da pronađu drugačiji pristup Bregzitu.\n"Ako Britanija još želi da ide i da to uradi na uređeni način, sporazum (EU i Britanije o Bregzitu) jedina je raspoloživa opcija", rekao je Barnije.\nOna je ocenila i da nema smisla da Britanija učestvuje na evropskim izborima u maju dodajući da je to "politički apsurdno", prenosi Euractiv.\nOznakeBregzitEvropska komisijaVelika Britanija\nPrethodno Eurostat: Broj tražilaca azila u EU pao za 11 procenata\nSledeće Milojević: Postoje perfidni politički pritisci na pravosuđe\nTop Tags Evropska unija Evropska komisija Civilno društvo Društvo Srbija i Evropska unija Pravosuđe konkurs evropske integracije Vlada Republike Srbije lokalna samouprava OCD vladavina prava mladi mediji Politika


Preko dve milijarde dinara za podsticaj reciklažnoj industriji | Energetski portal Srbije\nPreko dve milijarde dinara za podsticaj reciklažnoj industriji\nMinistar zaštite životne sredine Goran Trivan sastao se juče sa predstavnicima Udruženja reciklera Srbije.\nNa sastanku je razgovarano o problemima u finansiranju i radu reciklažne industrije u oblasti posebnih tokova otpada.\nSagovornici su se saglasili da postoji visok stepen međusobnog razumevanja u pogledu neophodnosti jačanja reciklažne industrije i nacionalnih kapaciteta u upravljanju svim vrstama otpada.\nOni su naglasili da se reciklažnoj industriji tri godine unazad opredeljuje isti nedovoljni podsticaj, dok su njene potrebe i kapaciteti daleko veći.\nMinistar Goran Trivan je rekao da će Vlada Republike Srbije i Ministarstvo zaštite životne sredine ove godine izdvojiti preko dve milijarde dinara, što je približno trećina budžeta Ministarstva za podsticaj reciklažnoj industriji, odnosno onoliko koliko je to moguće u odnosu na opredeljeni budžet.\nMinistar Trivan je naglasio da je razgovarao sa svojim kolegom ministrom Sinišom Malim koji je takođe pokazao razumevanje da je neophodno uložiti dodatni napor da se podrži ova privredna grana.\n– U Srbiji je još uvek mali procenat prerađenog otpada, i to je jedan od razloga što smo još uvek daleko od razvijenih zemalja Evrope. U našem društvu moramo razumeti da bez ulaganja u zaštitu životne sredine ne možemo napredovati, i zato moramo podsticati sopstvenu reciklažnu industriju. Podsticanje rada reciklažne industrije suštinski nije pitanje novca, već pitanje da li želimo čistiju Srbiju ili ne, naglasio je Trivan.


Takoðe, oni traže nadležnosti i u registraciji i svim promenama vezanim za rad privrednih društava.\nOd poèetka rada, 1. septembra 2014. godine, Javni beležnici u Srbiji overili su gotovo dva miliona isprava, a samo u poslednja tri meseca, od kada su u njihovoj iskljuèivoj nadležnosti overe potpisa, prepisa i rukopisa, 850.000 isprava, rekao je predsednik Javnobeležnièke komore Srbije (JKS) Miodrag Ðukanoviæ na predstavljanju Izveštaja o implementaciji javnog beležništva u Srbiji.\nU izjavi za novinare, Ðukanoviæ je ukazao da ove godine nisu bile lake za beležništvo u Srbiji, koje je prolazilo kroz razlièite faze.\nPrema njegovim reèima, beležništvo je implementirano u Srbiji na skoro celoj teritoriji, jer još samo na podruèju osam osnovnih sudova nema javnih beležnika.\nPored poslova koje veæ obavljaju, Ðukanoviæ kaže da beležnici žele da dobiju nove nadležnosti koje se tièu vanbraènih postupaka, i koje se odnose na porodièno i braèno zakonodavstvo.\n"Oèekuejmo da æemo u sledeæem periodu dobiti da radimo sporazumne razvode braka", napomenuo je Ðukanoviæ i dodao da bi notarima u Srbiji trebalo da se prošire nadležnosti u privrednom delu.\n"U toku su konsultacije koje bi trebalo da omoguæe da se registracija privrednih društava i sve promene u vezi sa privrednim društvima obavljaju u javno beležnièkim kancelarijama. U toku je izmena Zakona o upisu u katastar gde bi takoðe, kompletan posao u vezi sa prometom nepokretnosti graðani mogli da zavrse u javno beležnickcim kancelarijama", rekao je Ðukanoviæ.\nPredsednik Vrhovnog kasacionog suda Dragomir Milojeviæ rekao je na prezentaciji izveštaja da se nada da su ustanovljavanjem ove pravnièke profesije smutna vremena u kojima su odreðeni pretendenti ostajali bez prava svojine na nepokretnosti, ostala iza nas.\nMilojeviæ je naglasio važnost nezavisnosti i nepristrasnosti javnog beležnika u postupanju, a posebno je istakao neposrednu odgovornost beležnika ukazujuæi da za razliku od toga, za državnog službenika odgovara država.\nDržavni sekretar u Ministarstvu pravde Radomir Iliæ je rekao da kompletna reforma pravosuða nije još gotova i napomenuo da æe sa njenim napretkom biti unapreðivana i profesija javnih beležnika.\n"Sa uvoðenjem javnog beležništva Srbija se približila odreðenim standardima EU, rasteretili smo sudove, podigli smo opštu pravnu sigurnost i pravnu kulturu, na bolji naèin zadovoljavamo potrebe privrede i imamo bolji položaj na doing biznis listi", rekao je Iliæ.\n"Od trenutka od kada javno beležništvo postoji u našoj zemlji mnoge 'buvlje pijace' nekretnina su zaustavljene, a mnogo toga što je ranije moglo usled slabosti sistema sada više nije moguæe ", zakljuèio je Iliæ.\nŠef misije OEBS u srbiji ambasador Andrea Oricio poruèio je da æe ta misija nastaviti da podržava razvoj javnog beležništva u Srbiji, kroz kontinuirane obuke.


RTS :: Vučić za RTS: Učinili smo sve da Srbija sačuva mir, a da ne izgubi ništa\nPolitika Vučić za RTS: Učinili smo sve da Srbija sačuva mir, a da ne izgubi ništa\nčetvrtak, 10. sep 2020, 20:05 -> 00:13\nVučić za RTS: Učinili smo sve da Srbija sačuva mir, a da ne izgubi ništa\nPredsednik Aleksandar Vučić kaže za RTS da su SAD odškrinule vrata Srbiji i da je prvi put naša zemlja označena kao važan partner. Što se tiče nove vlade, nada se da će biti formirana do kraja meseca i veruje da će u njoj biti značajnih promena. Ističe da bi rast penzija od 1. januara sledeće godine mogao da bude šest odsto, u skladu sa švajcarskim modelom. Najavljuje nove investicije i fabrike u Zaječaru, Aleksincu, Ćupriji, Novom Sadu i Inđiji. Poželeo je uspeh i sreću vladi u Podgorici, ma ko da je formira.\nAleksandar Vučić je, govoreći u intervjuu RTS-u o potpisivanju ekonomskog sporazuma u Vašingtonu, izjavio da Srbija u Sjedinjenim Državama nikada nije imala podršku i da su ta vrata bila zatvorena sve do ovog trenutka.\n"Tri puta sam se sastao sa potpredsednicima SAD, ali Bela kuća nikada suštinski nije bila otvorena za Srbe", istakao je Vučić.\nPodseća da je Bela kuća bila rezervisana za Albance i druge koji su u poslednjih 30 godina bili protiv Srba, ali ocenjuje da su SAD sada odškrinule ta vrata.\n"Naravno da ne mislim da to nije povezano sa drugim pitanjima koja su za njih važna. Svejedno, Srbiji je ukazano poštovanje", naveo je predsednik.\nIstakao je da je Srbija učinila sve da sačuva mir, a da ne izgubi ništa. U sporazumu nema ništa loše po srpski narod, istakao je Vučić, koji je doneo originale sporazuma.\nSmatra da će Priština sada ispunjavati sve što je dogovoreno i da neće rizikovati da Amerikanci promene odnos prema njima.\nPredsednik se osvrnuo i na intenzivnu diplomatsku aktivnost u protekloj nedelji.\n"Kada ste u istoriji Srbije u sedam dana videli da predsednik Srbije bude na važnom prijemu u Beloj kući, da obavi dug, dobar i srdačan razgovor sa predsednikom Ruske Federacije, da razgovara sa Angelom Merkel i to u Briselu na najvišem nivou, da ima razgovore sa Redžepom Tajipom Erdoganom, kao što sam ja imao juče, i da ga sutra čeka razgovor sa Netanijahuom?", istakao je Vučić.\nNavodi da pozicija Srbije nije laka, jer da jeste, Srbija bi mogla da izabere svakoga.\n"Naši odnosi sa Rusijom su veoma dobri, naši odnosi sa Kinom su veoma dobri, odlični. Ja sam jedan od retkih lidera, sad to mogu da kažem, koji je i pred predsednikom Trampom govorio da imamo pristojne i dobre odnose sa NR Kinom, a moram da kažem da nas je predsednik Tramp primio na veoma srdačan način", kazao je Vučić.\nGovoreći od delu sporazuma iz Vašingtona koji se odnosi na korišćenje 5G mreže, Vučić je istakao da u opremi "Huaveja", sa kojim je Srbija potpisala ugovor, nema problema.\nPredsednik je naveo da u sporazumu nije navedeno da Srbija ne može da koristi kinesku opremu za 5G mrežu, već da ne može da koristi opremu za 5G mrežu koja nije proverena.\nDodao je da je sporazum iz Vašingtona napravljen u formi pisma o namerama.\nSrbija će prema obavezama iz tog sporazuma, istakao je predsednik, do kraja meseca otvoriti privrednu kancelariju u Jerusalimu i naveo da takvu kancelariju imaju mnoge zemlje, poput Češke i Mađarske.\n"Izrael je najveći saveznik Amerike, Amerika je verovatno uticala na različite načine na te odnose između Izraela i Prištine, ali ja nisam želeo da mi to potvrdimo na taj način", kazao je Vučić.\nMini-Šengen – neće biti granice između Srba\nIstakao je značaj mini-Šengena za mir i povećanje životnog standarda.\n"Neko je u američkoj administraciji dobro razumeo da je to najbolji način za trajni mir u regionu, ali i najveći interes srpskog naroda", istakao je predsednik.\nUkazao je da više defakto neće biti granice između Srba, ali ni između Bošnjaka.\nŠta će biti sa sporazumom ako Tramp ne pobedi\nNa pitanje šta će biti sa sporazumom iz Vašingtona ukoliko Donald Tramp ne pobedi na predstojećim predsedničkim izborima, Vučić je odgovorio da Srbija poštuje svoje obaveze, a da treba videti kako će se ponašati Albanci i da li će Tramp biti ponovo izabran ili ne.\nNavodi da je primetio da se protiv američkog predsednika vodi užasna kampanja, koja nema veze sa politikom, a da se ona emituje čak i tokom prenosa utakmica.\n"Tramp je u ovom trenutku u zaostatku, ali vratio se značajno i videćemo kako će biti do kraja kampanje", rekao je predsednik Srbije i dodao da je uveren da će Tramp pobediti na izborima.\nIzjavio je da uskoro u Srbiji očekuje Ivanku Tramp, koja je imala važnu ulogu u delu sporazuma koji predviđa pomoć malim i srednjim preduzećima, ali i ženskom preduzetništvu u Srbiji.\n"Pričamo o mogućnostima kada američki finansijeri dolaze, jer kada bi došle američke finansijske organizacije – Američka međunarodna razvojna finansijska korporacija (DFC) i Korporacija 'Milenijumski izazov' (MSN) – i kad ulaze u mikro i mala preduzeća, onda dobijate sredstva pod apsolutno najpovoljnijim kamatnim stopama", istakao je Vučić.\nPolje saradnje i razumevanja između Rusije i Srbije veliko\nVučić je rekao je da je sa ruskim predsednikom Vladimirom Putinom i ministrom spoljnih poslova Sergejom Lavrovom imao odlične i sveobuhvatne razgovore i da je između dve zemlje polje saradnje i razumevanja veliko.\nRekao je da su mu se i Putin i Lavrov izvinili zbog nesmotrenog gesta portparolke ruskog MIP-a Marije Zaharove.\n"Ni predsednik Putin, a ni Lavrov mi se nikada nizašta nisu izvinjavali, ali za Zaharovu jesu", rekao je predsednik.\nPrema njegovim rečima, jedan od najmoćnijih ljudi sveta pokazao je pristojnost i rekao da iza toga ne stoji ruska država.\nPredsednik je istakao da se po reakciji Rusije vidi koliko Rusije poštuje kako njega lično, tako i Srbiju, i da nije slučajno što je od ruskog predsednika dobio Orden Aleksandra Nevskog.\nŠto se tiče tačke osam iz vašingtonskog sporazuma o diverzifikaciji energetskih izvora, Vučić je naglasio da Srbija neće kupovati skuplji gas, već za nju najpovoljniji.\n"Mi s tim nemamo problem, to je za nas dobro i poželjno, to stvara takmičenje i konkurenciju. Ali da mi od povoljnog ruskog gasa platimo skuplji, to nema smisla", rekao je Vučić i dodao da je iz te tačke izbačen deo koji je predviđao da Srbija kupuje skuplji "El-En-Dži gas".\nKada je reč o izgradnji puteva, Vučić je rekao da se u saradnji sa EU radi put Niš–Beloljin i da odatle ostaje još 45 kilometara do administrativne linije sa Kosovom i Metohijom, kao i da će taj put biti veoma značajan za toplički kraj.\nGovoreći o saradnji sa Američkom razvojnom agencijom, predsednik je dodao da će Srbija dobiti najpovoljnije kamate, kao i da će biti još više američkih kompanija u Srbiji.\n"Cena Srbije raste na međunarodnoj finansijskoj pozornici. To se oslikava i u broju svih drugih stranih direktnih investitora. Ako je Američka razvojna agencija tamo, to je veća sigurnost. Ako tamo ulažu Kinezi, Japanci, Nemci, to je dobro mesto za ulaganje. To je ono što je za nas najvažnije", kazao je Vučić.\nPredsednik je naveo da je Srbija na odlaganju plaćanja poreza izgubila 1,15 milijardi evra, ali da je država u sistem ubrizgala 4,28 milijardi evra, zbog čega smo, kako je naveo, jedna od zemalja koja je najviše uložila u privredu proporcionalno broju stanovnika.\nRast penzija mogao bi da bude šest odsto\nPredsednik je najavio da bi rast penzija od 1. januara sledeće godine mogao da bude šest odsto, u skladu sa švajcarskim modelom.\n"Oni koji danas imaju penziju 30.000, odnosno koji su 2012. godine imali 30.000, s tim povećanjem imaće 39.284 dinara. Veće je za one koji su imali 20.000, njima će penzija biti 27.499 dinara", rekao je Vučić.\nPodsetio je da je država isplatila i po 100 evra, po četiri i pet hiljada dinara, a da će gledati da penzionere iznenadi jednokratnim uplatama.\nNa pitanje odakle novac, predsednik je rekao da novac dolazi iz jake i snažne srpske države.\n"Minimalac možda veći za 2.000 dinara"\nPredsednik je najavio mogućnost da visina minimalne zarade bude povećana za 2.000 dinara.\n"Minimalac je 2012. godine bio 15.600 dinara. Ako uspemo da povećamo za još 2.000, a nadam se da hoćemo, onda je to dvostruko više uvećanje za poslednjih osam godina", rekao je Vučić.\nObjasnio je da će se iznos za koji će se povećati minimalac pokriti kroz neoporezovani deo dohotka i zamolio je poslodavce da to prihvate i da razumeju da država mora da se bori za radnike.\nPred početak gostovanja, ispred zgrade RTS-a okupila se manja grupa građana koja je protestovala protiv politike predsednika Srbije.


"AB Royal Trans" iz Prijepolja gradi logistički centar kod Šida - Pluton Logistics\n„AB Royal Trans“ iz Prijepolja gradi logistički centar kod Šida\n21. novembra 2015. 24. aprila 2017. marko\tAB Royal Trans, AB Royal Trans Prijepolje, AB Royal Trans Šid, Konstruktor konsalting, logistički centar Šid, skladište Šid\nKompanija „AB Royal Trans“ iz Prijepolja gradi logistički centar na teritoriji opštine Šid. U prvoj fazi planirana je izgradnja logističkog centra na površini od 65x20x10 metara, kapaciteta oko 2.500 paletnih mesta sa ukupno 5 utovarano-istovarnih rampi (3 čeone i dve bočne), dok ukupna površina placa iznosi 7.652 m2. Ukupna vrednost investicije je oko 650.000 EUR.\nInvestitor radova „AB Royal Trans„, inače, posluje na svim graničnim prelazima kao i carinskim ispostavama u Prijepolju, Beogradu i Šidu. Osnovna delatnost firme je posredovanje u carinskom postupku dok su dodatne delatnosti transport, organizacija transporta, skladištenje i distribucija robe.\nU preduzeću „AB Royal Trans“ zaposleno je 65 radnika, dok se izgradnjom ovog logističkog centra planira zapošljavanje još 15-20 radnika.\nProjektant i izvođač radova je firma „Konstruktor Konsalting“ iz Beograda koja, kako za „eKapiju“ kažu investitori, iza sebe ima ogromno iskustvo i velike reference poput izgradnje LC „Milšped“ i mnogih drugih. Ugovor je potpisan u avgustu i očekivani završetak po principu „ključ u ruke“ trebalo bi da bude krajem februara ili početkom marta 2016. godine.\nU „AB Royal Transu“ za „eKapiju“ objašnjavaju da su se za ovu lokaciju odlučili prvenstveno zbog blizine autoputa, što omogućava laku i brzu frekvenciju prilikom distribucije roba, kao i dosta jeftiniju radnu snagu u odnosu na područje Beograda gde je smeštena većina logističkih centara. Takođe, i cena zemljišta prilikom kupovine bila je povoljnija.\nOdluci je doprinela i blizina carinske ispostave i teretne železničke stanice koja je jedna od 3 ispostave u Srbiji određene za carinjenje robe široke potrošnje iz azijskih zemalja, kao i „dobra komunikacija sa zaposlenima koji su baš sa teritorije opštine Šid“. Izvor: eKapija\n← Izvoz sira u Rusiju – „Mlekara Subotica“ duplirala proizvodnju\nKako zaista izgleda posao vozača kamiona u Americi? →\nKineska fabrika auto delova Minth počela izgradnju fabrike u Loznici\n3. aprila 2019. 3. aprila 2019. marko\n15. maja 2019. 15. maja 2019. marko


13.10.2018 u 15:28\nZeman: Bombardovanje Jugoslavije je bila greška\nPRAG – Predsednik Češke Miloš Zeman upozorio je danas, povodom izjave generalnog sekretara NATO Jensa Stoltenberga, da je bombardovanje SR Jugoslavije bila greška i da ne treba sada tražiti alibi da se bombardovanje opravda. „Mislim da je taj rat bio velika greška i ne bi trebalo da sada tražimo alibi da tu grešku opravdamo”, kazao je danas Zeman češkom portalu Parlamentnji listi povodom nedavne izjave generalnog sekretara NATO Stoltenberga, u debati sa studentima u Beogradu, da je NATO bombardovao Jugoslaviju kako bi zaštitio civile i zaustavio Slobodana Miloševića. Miloš Zeman je 1999. godine kao premijer češke manjinske socijaldemokratske vlade, uprkos glasnim protestima u svojoj partiji, odobrio bombardovanje Jugoslavije kao manje zlo da spreči veće i dao saglasnost za\n26.05.2018 u 20:02\nHrvatska preuzela imovinu bivših republika SFRJ\nZagreb – Hrvatski parlament usvojio je izmene i dopune Zakona o upravljanju državnom imovinom koji će resornom ministarstvu omogućiti da upravlja nekretninama, čak i onima koje su predmet nedovršenih pravnih sporova, prenosi Tanjug. Pre nego što je usvojen u Saboru, ovaj zakon je izazvao veliko nezadovoljstvo u Srbiji i Bosni i Hercegovini jer će to, kako je shvaćeno, u praksi značiti da imovinu pravnih lica iz drugih republika bivše SFRJ Hrvatska može dati na upravljanje trećim osobama na čak 30 godina. Zbog toga su mnogi, ovaj zakon protumačili kao „otimačinu” u režiji hrvatske države, a za sam zakonski akt kažu da je „skandalozan i antievropski”. Predsednik Saveza Srba u regionu, Miodrag Linta, izjavio je da izmene i dopune Zakona o raspolaganju državnom imovinom zapravo


JEDINSTVENI PO PUNKTOVIMA ZA VAKCINACIJU: Za drugu dozu besplatan ulaz u BORDEL, a za prvu bez zakazivanja\nAutor: Glas javnosti 06.10.2021. u 15:05\nU Beču, u želji da podstaknu što veću vakcinisanost stanovništva, stalno rade na proširenju mreže punktova za vakcinaciju protiv korona virusa, a sada je u nju uključen i bordel "Fanpalast"\nOd 1.novembra će u poznatom bečkom bordelu svi zainteresovani moći da se vakcinišu protiv korona virusa.\n-Ovo je definitivno najatraktivnija varijanta. Kao što je običaj, u bordelu može doći ko god želi i to bez termina, i dobiti vakcinu, rekao je menadžer bordela Peter Laskaris.\nZa prijem druge doze "Fanpalast" licima koja se odluče da je prime u tom bordelu poklanja besplatan ulaz.\nLaskaris poručuje da gosti bordela, koji su oženjeni ili s u vezi, sada mogu reći "draga bio sam danas kod spomenika ''Gustavu Klimtu'' (koji se nalazi ispred zgrade) da se vakcinišem".


– Pripremamo pravni tim u GrO SNS koji će krivičnim prijavama odgovoriti na izmišljotine i laži jednog portala i to shodno Krivičnom zakoniku Srbije. Pozivamo tužilaštva u Vranju da rade svoj posao, jer se ljudi možda plaše od tog istog portala – rekao je javno Ilić.\n– Prema mom saznanju, nijedan novinar nekadašnje redakcije Vranjskih i portala InfoVranjske nije dobio stan od «Simpa», zato tumačim da je Ilić žestoke kritike uputio insajderima iz ove fabrike koji o svemu što se tamo događa izveštavaju ovaj portal – primetio je jedan od novinara na konferenciji za medije GrO SNS.\n– Tom portalu smeta što ne mogu da nas reketiraju, pa ne vidi da smo povećali BDP, izgradili autoput, novu zgradu Pozorišta, što se posle 40 godina gradi u Vranjskoj Banji, smeta i novi hirurški blok, izgradnja novog vrtića, pa vode prljavu kampanju protiv SNS. Zaboravljaju da narod nije slep, a mi ćemo se i dalje protiv takvog pisanja boriti radom i borbom za bolji život građana i razvoj našeg kraja kako bi mladi ostali ovde da žive i rade – istakao je Ilić.\n← Iskoristili izjavu epidemiologa za napade na Danas\nŽaretovo životno delo →


Vrućine koje u posljednjih nekoliko sedmica pogodile Republiku Srpsku nanijele su štetu poljoprivrednicima.\nMinistar poljoprivrede, šumarstva i vodoprivrede Republike Srpske Boris Pašalić kazao je gostujući u emisiji ATV-a "Pitamo za vas" da će Srpska pomoći poljoprivrednicima koji su pretrpjeli štetu u prethodnom periodu.\n"Uslovi za poljopriverdnu proizvodnju su otežani. Ne samo kada govorimo o biljnoj proizvodnji, nego i animalnoj, krave daju manje mlijeka, sporija je i konverzija hrane i naravno da ovo vrijeme ne odgovara poljoprivrednicima. Mi smo imali uspješnu proizvodnju žita, mada smo se zabrinuli u posljednjih desetak dana zbog ovih temperatura ali imaćemo dobar prinos. Kada je u pitanju uzgoj kukuruza i soje, postoji zabrinutost. Ukoliko se ovakvi uslovi produže možemo očekivati značajne gubitke. Navodnjavanje je mnogo bitno za Republiku Srpsku i jako puno novca smo u zadnje vrijeme uložili u sisteme za navodnjavanje. Danas imamo gotovo 40.000 hektara pod sistemom za navodnjavanje na nekih 160.000 hektara na koliko je moguće te sisteme izgraditi da oni mogu biti profitabilni. Gradimo i velike sisteme, a pomažemo poljoprivrednicima da grade manje sisteme sa podrškom od 30 odsto za investicije. I zaista, danas razmišljati da će poljoprivredna proizvodnja biti moguća bez navodnjavanja je iluzorno", rekao je Boris Pašalić.\nMinistar je naveo da će poljoprivrednicima biti nadoknađena šteta, kako bi naredne godine mogli očekivati uspješnu proizvodnju.\n"Dužnost lokalnih zajednica je da formiraju timove koji će da procjene štetu. Mi reagujemo uvijek kada imam potrebe. Zaista je bilo šteta od grada posebno na području Bratunca i Milića. Mi ćemo sigurno podržati te porizvođače, makar da prežive sezonu i održe voćnjake ali i druge kulture u kondiciji, kako bi u narednoj godini mogli da očekuju uspješnu proizvodnju", zaključio je Pašalić.\nPašalić: Cilj da se imovina Srpske otme


EULEX podržava Ministarstvo pravde u unapređenju odgovornosti i transparentnosti kazneno-popravne službe - Saopštenje za medije - EULEX - European Union Rule of Law Mission in Kosovo\nNaslovna Kancelarija za informisanje Saopštenje za medije EULEX podržava Ministarstvo pravde u unapređenju...\nEULEX podržava Ministarstvo pravde u unapređenju odgovornosti i transparentnosti kazneno-popravne službe\n30. novembar 2016. god.\nEULEX želi da ponovo izrazi saučešće porodici i prijateljima Astrita DEHARIJA, koji je preminuo kao zatvorenik u Pritvornom centru u Prizrenu. Smrt tako mladog čoveka u takvim okolnostima je zaista tragična.\nEULEX je u okviru svog mandata nadgledao ovaj predmet i uveren je da su istraga i autopsija izvršene pravilno, profesionalno i pažljivo, u skladu sa najboljim evropskim praksama, pri čemu su izvršena sva značajna ispitivanja. Tri nadležne agencije koje su angažovane nastavljaju da ispunjuju svoje obaveze onako kako se očekuje. Iz incidenata kao što je ovaj uvek se mogu izvući pouke, a presudni element za unapređenje je primena tih pouka.\nDok su okolnosti neobične, kosovske institucije su otkrile da je u vreme incidenta Astrit bio sam u svojoj ćeliji. To potvrđuju CCTV kamere i iskazi ljudi koji su bili prisutni. EULEX podržava nalaze i logički zaključak izveden iz činjenica i dokaza koji su proizašli iz istrage i autopsije.\nMeđutim, događaji vezani za smrt Astrita Deharija treba da posluže kao podsetnik na to da je, iako Kazneno-popravna služba Kosova teži ka unapređenju, još mnogo toga potrebno kako bi se ubuduće sprečili ovakvi incidenti i dalji gubitak života.\nOdmah nakon ovog incidenta ministarka pravde je angažovala EULEX da pruži podršku u poukama i uključivanju istih u tekući plan šire reforme kazneno-popravne službe. Ministarka Hodža je tražila od agencija da iznesu svoje nalaze, a one su to na kraju i uradile.\nEULEX pozdravlja naglašavanje i pokretanje unapređenja od strane ministarke pravde u cilju povećanja odgovornosti i transparentnosti unutar sistema pravosuđa. EULEX je spreman da pomogne Ministarstvu pravde i drugim institucijama vladavine prava da nastave dalje u tom pravcu.


Sportske.net - Stanković zna da će biti teško sa Bragom, ali ima recept\nStanković zna da će biti teško sa Bragom, ali ima recept\nOptimizam vlada u crveno-belom štabu.\nDegenek bi u tandem sa Ramosom: "Ne postoji bolji osećaj od pune Marakane"\nTrener fudbalera Crvene zvezde Dejan Stanković rekao je danas da je pun optimizma uoči predstojeće utakmice sa Bragom u Ligi Evropa i da će njegova ekipa u tom duelu pametno rizikovati kako bi došla do dobrog rezultata.\n"Očekuje nas lep posao sutra, dobra utakmica. Presrećan sam što će stadion biti pun, verujem u momke. Iskustvo je na našoj strani, godinu i po dana smo zajedno. Znamo koje su nam boljke, a koji su kvaliteti, pokušaćemo da sakrijemo mane i da pokažemo kvalitet, 100 odsto verujem u njih. Na fenomanalan način smo iskoristili pauzu, pun sam optimizma. Želim da prihvatim pametan rizik, a ne glup rizik", rekao je Stanković na konferenciji za novinare u Beogradu.\nFudbaleri Zvezde igraju u četvrtak od 18.45 na svom terenu protiv Brage, utakmicu prvog kola Grupe F u Ligi Evropa.\nNovinare je zanimalo da objasni na šta je mislio kada je pomenuo pametno rizikovanje.\n"Mi igramo kod kuće, ovaj stadion branimo svim mogućim snagama, da ću kalulisati, lagao bih da neću. Da se neću uplašiti, to je sigurno. Branimo našu kuću, ne plašimo se. Kalkulisani rizik, da li ćemo igrati sa tri napadača, sa dva ili jednim, sitnice nas dele do startnih 11", naveo je on i dodao da će velika prednost njegove ekipe biti domaći teren.\nGovoreći o Bragi, Stanković je rekao da se ta ekipa tokom utakmice transformiše u različite formacije, da je ukomponovana i da mu se svidja način kojim igra fudbal. Naveo je da je portugalski tim ima izvanredne pojedince i da su svi jaki na lopti.\n"Biće ovo test za nas, nismo dugo igrali protiv ekipe takvog tipa. Talentovana i dobra ekipa", dodao je trener crveno-belih.\nBragu je svrstao medju prve četiri ekipe u Portugalu i rekao da se ne slaže sa pričama da je Zvezda u lakoj grupi.\n"To je četvrta ekipa u Portugalu. Kada je izvučena grupa svi su komentarisali kako je lako, ali nije lako. U poslednjih 12 godina igrali su evropska takmičenja, finale LE, a prošle godine su osvojili Kup Portugala. Ne bih voleo da se neko igra sa mojom inteligencijom i kaže da je lako", naveo je.\n"Ali, ne pravim sebi odstupnicu, kao što to nismo radili ni protiv Milana. Mi znamo protiv koga igramo, talentovana ekipa, dobro organizovana, fenomenalno brza u tranziciji", dodao je Stanković.\nStanković je rekao da su u klubu zadovoljni kako je ekipa reagovala posle ispadanja iz kvalifikacija za Ligu šampiona, a upitan da li su utakmica protiv Brage i posle toga protiv Partizana ključne, on je odgovorio odrično.\n"Sada ima manje pritiska jer smo jedan cilj ostvarili, sad igramo mini ligu, nije toliko strašno kako je bilo u kvalifikacijama. Biće lepe utakmice Braga i Partizan, ali nisu ključne, posle toga imamo 40-ak utakmica u prvenstvu, Kupu i Evropi. Mogu da ti daju vetar u ledja da imaš jače samopouzdanje, da se pomeriš malčice na tabeli u slučaju oba pozitivna rezultata. Može mentalno da utiče a ne ključno za dalji rasplet u takmičenjima", ocenio je on.\nUpitan da uporedi prošlogodišnje protivnike iz grupe u Ligi Evropa sa aktuelnim, Stanković je rekao da je ovogodišnja grupa mnogo teža, uz Mitlijand i Ludogorec.\n"Mnogi će da kažu da pravim odstupnicu, ali realno je ova grupa kvalitetnija", ocenio je Stanković.\nNa pitanje o sitauciji Milana Pavkova, Stanković je rekao da on zbog povrede neće igrati u četvrtak, ali da u klubu pokušavaju da naprave čudo i da ga vrate na teren za "večiti" derbi.\n"Nećemo reskirati, dobro je da možemo da kažemo da možemo bez svakoga, a to ne znači da se odričemo Pavkova. Taman je uhvatio zalet, odigrao četiri, pet utakmica za redom. To je sastavno deo fudbala, bez svakoga moramo i možemo, a raširenih ruku ga čekamo da se vrati. Ko god ga zameni zna za koga igra i protiv koga igra", dodao je.\nFudbaler Zvezde Mirko Ivanić će petu sezonu uzastopno igrati evropsko takmičenje, a izrazio je nadu da će ova sezona biti najuspešnija.\nOn se složio sa trenerom da je grupa teža od prošlogodišnje, rekao da je ekipa svesna protiv koga igra, ali i da on može da unapredi svoju igru.\n"Sutra će biti sve samo ne lagano. Braga je odlična, ali verujem da možemo da pobedimo ako budemo na maksimumu. Prošla godina je bila fenomenalna za mene i ekipu. Ove godine sam imao neke dobre, neke loše utakmice i svestan sam da mogu da budem još bolji, da doprinesem ekipi na svoj način, golovima, asistencijama, oduzetim loptama, postavkom na terenu. Mogu još bolje", rekao je Ivanić. U drugoj utakmici u Grupi F Mitjiland će u Herningu od 18.45 dočekati Ludogorec.


Šefica EULEX-ovog Odeljenja za ljudske resurse deli iskustvo misije u komunikaciji na radionici o komunikaciji i zastupljenosti žena u civilnim misijama ZBOP - Vesti - EULEX - European Union Rule of Law Mission in Kosovo\nŠefica EULEX-ovog Odeljenja za ljudske resurse deli iskustvo misije u komunikaciji na radionici o komunikaciji i zastupljenosti žena u civilnim misijama ZBOP\nŠefica Odeljenja za ljudske resurse Misije Evropske unije za vladavinu prava na Kosovu (EULEX), Anita Janassary, pridružila se 21. juna onlajn radionici „Strateška komunikacija i zastupljenost žena u civilnim misijama Zajedničke bezbednosne i odbrambene politike EU (ZBOP)”. Fokus ove radionice bio je na razmeni iskustava i dobrih praksi u oblasti strateške komunikacije radi poboljšanja dosega do žena kandidatkinja, a organizovana je pod okriljem Kompakt dokumenta o Civilnim misijama ZBOP u saradnji sa Evropskim centrom za usavršavanje u upravljanju krizama (SA).\nJanassary je iznela kratku prezentaciju o naporima EULEX-a u korišćenju inkluzivne komunikacije kako bi se povećalo interesovanje većeg broja kandidatkinja za pridruživanje Misiji.\nOva onlajn diskusija bila je deo niza radionica koje su imale za cilj razmenu iskustava, dobrih praksi i izazova država članica i institucija EU kako bi se uklonile postojeće barijere, proširio krug kandidata i poboljšalo zapošljavanje i zadržavanje žena u civilnim misijama ZBOP.\nEULEX je u potpunosti posvećen uključivanju rodne perspektive u sve svoje aktivnosti, kako u okviru Misije, tako i u svom radu sa kosovskim institucijama i društvom. Misija je posvećena naglašavanju uloge žena stručnjaka u sektoru vladavine prava na Kosovu, uključujući kroz svoju inicijativu priča “Žene u vladavini prava”.


Francuzi leče sidu? – Alternativno\nMay 4, 2017 alternat\t0 Comments\nPostoji mogućnost da je Abivaks našao ključ koji će omogućiti da se infektivna bolest sida jednoga dana trajno suzbije, odnosno za “funkcionalno lečenje”. To znači da je virus i dalje prisutan u telu obolelog, ali da se primenom određenih lekova trajno sprečava da se bolest razvije.\nIstovremeno, virus se tako brzo menja da nijedan lek do sada nije mogao da drži pod kontrolom njihov broj. Kada se virus tokom terapije “sakrije” u određenim ćelijama u organizmu (krv, ali i creva i delovi mozga) imunološki sistem do sada nije mogao da otkrije neprijatelja. Na taj način, virus je mogao da preživi godinama, kako bi se, nakon ukidanja terapije, munjevitom brzinom ponovo razvio.\n– Trajno izbacivanje virusa iz tela pacijenta, u smislu pravog lečenja, Sveti je Gral u ovoj branši, svi sanjamo o tome – kaže Hartmut Erlih, direktor Abivaksa za “Velt”.


Potvrđeno, biće TV prenosa! Evo gde ćete moći da gledate ''Orlove''! - Sportske.net\nPotvrđeno, biće TV prenosa! Evo gde ćete moći da gledate ''Orlove''!\nReprezentacija Srbije otputovala je na azijsku turneju, a Fudbalski savez Srbije objavio je informaciju koju su navijači željno iščekivali.\n''Orlovi'' ističu sjajan doček u Kini"Orlovi" doputovali u KinuLegenda "odjavila" Srbiju, ko nam je ostao od kandidata za selektora?Hoće li Svilar zaista braniti za Srbiju? Evo šta je danas rekao o tome''Orlići'' bez Živkovića, Grujića i Radonjića - Evo ko je naknadno pozvan\nNaš nacionalni tim već je stigao u Kinu, gde je odlično dočekan od strane tamošnjih ljubitelja fudbala, što su u svojim prvim izjavama iz Kine i istakli pojedini srpski reprezentativci.\nA za to vreme, na Fejsbuk stranici Fudbalskog saveza Srbije potvrđeno je da će biti direktnih TV prenosa obe predstojeće utakmice, najpre 10. novembra protiv Kine, a onda i četiri rana kasnije protiv Južne Koreje.\n''Obezbeđen je direktan televizijski prenos za prijateljske susrete "A" reprezentacije Srbije protiv Kine i Južne Koreje na azijskoj turneji.\nObe utakmice na svojim programima prenosiće Radio-televizija Srbije.\nMeč protiv Kine igra se u petak, 10. novembra, od 12 časova i 35 minuta u Gvangdžouu, a četiri dana kasnije, tačno u podne po srednjeevropskom vremenu, 'Orlovi' će odmeriti snage sa Južnom Korejom u Busanu'', podsećaju iz FSS.


Prošlost i svet novih tehnologija ~ Mreza Kreativnih Ljudi\nProšlost i svet novih tehnologija\n15.6.16 desavanja, predavanja No comments\nčetvrtak 16. jun u 18.30 Galerija SKC Novi Beograd\nučesnici: dr Aleksandra Kolaković, istoričar, naučni saradnik, Institut za političke studije, Beograd i arheolog Rade Milić, Centar za urbani razvoj\nTehnološko doba u kome živimo u velikoj meri oblikuje shvatanje prostora i vremena. Vizuelno i interaktivno sticanje znanja i prezentovanje prošlosti postalo je prisutno u obrazovnim i kulturnim institucijama razvijenih zemalja. Koliko se I na koji način u Srbiji prate pomenuti savremeni trendovi? Kako se socijalna interakcija koja se odvija u virtuelnom svetu uz pomoć mobilnih telefona i socijalnih mreža može iskoristiti i za prenošenje naučnog i kulturnog sadržaja? Kakva je uloga novih tehnologija u ideološkim obradama prošlosti koje se pojavljuju u svim društvima i utiču na stvaranje i održavanje nacionalnih mitova? Istoričarka dr Aleksandra Kolaković i arheolog Rade Milić otvaraju pomenuta pitanja i razmatraju mogućnosti prilagođavanja novim načinima prenošenja znanja o prošlosti i korišćenju novih tehnologija u otkrivanju nasleđa koje nas okružuje. Posebnu pažnju posvetiće uspešno realizovanim projektima primene tehnologije proširene stvarnosti AR (Augmented Reality). Reč je o izložbenoj postavci u kući Kralja Petra na Senjaku u Beogradu i projektu TECHCOOLTOUR, podržanom od Evropske komisije, a koji koji povezuje tačke antičkih i vizantijskih spomenika na području regiona jugoistočne Evrope i označava internacionalnu promociju kulturne baštine u Srbiji. Kao se u modernom društvu briše granica između formalnog i neformalnog obrazovanja, razmotriće se i kako vizuelno i interaktivno učenje preuzima primat u obrazovnim institucijama razvijenih zemalja i da li će uskoro biti primenjeno u Srbiji.


u tuči u 2.36 u Bulevaru vojvode Bojovića, u opštini Stari grad, povređeno nekoliko ljudi i da su intervenisale dve lekarske ekupe. Prva je muškarca s povredama grudnog koša i glave, i koji je gubio ...\nU Beogradu su se sinoć i tokom noći dogodile četiri saobraćajne nesreće i jedna tuča, zbog kojih su ekipe Hitne pomoći zbrinule 10 osoba, kažu u Hitnoj pomoći.\nBEOGRAD – U Beogradu su se sinoć i tokom noći dogodile četiri saobraćajne nesreće i jedna tuča, zbog kojih su ekipe Hitne pomoći zbrinule 10 osoba, izjavila je jutros portparolka Hitne pomoći Nada ...\nTeška noć u Beogradu za Hitnu pomoć: Desetoro povređeno u tučama i saobraćajkama\nDva muškarca teže povređena u udesima\nDvojica mlađih muškaraca teže su povređeni u saobraćajnim nesrećama koje su dogodile u Dobanovcima i na Košutnjaku, rečeno je agenciji Beta u Hitnoj pomoći.\nBEOGRAD: Dvojica muškaraca teže povređena u dva udesa\nU Dobanovcima je sinoć oko 22 sata povređen pešak - 22-godišnji mladić na koga je naleteo automobil, dok je muškarac star 28 godina zadobio potres mozga u udesu na Košutnjaku BEOGRAD - Dvojica mlađih ...\nDve nesreće, dvoje teže povređenih\nBeograd -- Dvojica mladjih muškaraca teže su povredjeni u saobraćajnim nesrećama koje su dogodile u Dobanovcima i na Košutnjaku, rečeno je agenciji Beta u Hitnoj pomoći.\nNoć u Beogradu: Dvojica muškaraca teže povređena u dva udesa\nDvojica mladjih muškaraca teže su povredjeni u saobraćajnim nesrećama koje su dogodile u Dobanovcima i na Košutnjaku, rečeno je u Hitnoj pomoći. U Dobanovcima je sinoć oko 22 sata povredjen pešak – ...\nDvoje teže povređenih u dve odvojene nesreće\nDvojica mlađih muškaraca teže su povređena u dva odvojena udesa u Dobanovcima i na Košutnjaku. U Dobanovcima je sinoć oko 22 sata povređen pešak - 22-godišnji mladić na koga je naleteo automobil, ...\nBEOGRAD: 5 povređenih u udesima\nNajteže povrede zadobila je devojka stara oko 23 godine, koja je kao pešak oborena u Borskoj ulici i sa prelomom desne potkolenice i razderotinom čela prevezena je na VMA BEOGRAD - Tokom noći u ...\nBeograd: U pet udesa petoro povređeno\nMladić star oko 20 godina povređen je u saobraćajnom udesu koji se dogodio sinoć oko 22.30 časova na uglu ulica Despota Stefana i Cvijićeve, u Beogradu, izjavila je Tanjugu portparol Hitne pomoći ...\nPovređen mladić u sudaru\nBeograd -- Mladić star oko 20 godina povredjen je u saobraćajnom udesu koji se dogodio sinoć oko 22.30 časova na uglu ulica Despota Stefana i Cvijićeve, u Beogradu.\nNoć u Beogradu: Mladić povređen u saobraćajnom udesu\nSvet-Scandal - 16.04.2014\nMladić star oko 20 godina povredjen je u saobraćajnom udesu koji se dogodio sinoć oko 22.30 časova na uglu ulica Despota Stefana i Cvijićeve, u Beogradu.\nBG:Tokom noći tri saobraćajna udesa\nBeograd -- Tokom noći i jutra u Beogradu su se dogodila tri saobraćajna udesa u kojima je pet osoba povredjeno, izjavila je Tanjugu portparol Hitne pomoći Nada Macura.\nPetoro ljudi povređeno tokom noći u Beogradu\nBEOGRAD – Tokom noći i jutra u Beogradu su se dogodila tri saobraćajna udesa u kojima je pet osoba povređeno, izjavila je portparol Hitne pomoći Nada Macura.\nMladić star oko 23 godine je u saobraćajnom udesu, koji se dogodio sinoć oko 20.45 časova u Ugrinovačkoj ulici 45, zadobio povredu istezanje vrata, izjavila je jutros Tanjugu portparol Hitne pomoći ...\nMladić povređen u saobraćajnom udesu!


SVE JE DRUGAČIJE NEGO ŠTO SU NAS UČILI: Pre 12.800 godina, prvo je kometa spalila pola planete A ONDA JE DOŠLO ... | WebTribune\nуторак, 24 новембар, 2020\nHome IZA OGLEDALA SVE JE DRUGAČIJE OD ONOGA ŠTO SU NAS UČILI: Pre 12.800 godina, prvo je kometa spalila pola planete A ONDA JE DOŠLO …\nPosted date: фебруар 05, 2018 In: IZA OGLEDALA\nPrema modernim teorijama geološke evolucije, poslednje veliko ledeno doba (poznato kao pliocensko-kvartarna glacijacija) je počela pre oko 2,58 miliona godina tokom kasne pliocenske epohe.\nOd tada je svet doživo nekoliko glacijalnih i interglacijalnih perioda, a u interglacijalnom periodu se nalazi još od poslednjeg glacijalnog peioda koji se završio pre oko 10.000 godina.\nPrema novim istraživanjima, ovaj trend je doživeo neke zastoje tokom kasne paleolitske ere. U to vreme – pre otprilike 12.800 godina, prema novoj studiji sa Univerziteta u Kanzasu – kometa je pogodila našu planetu i pokrenula masivne požare. Ovaj uticaj je takođe izazvao kratak glacijalni period koji je privremeno preokrenuo prethodni period zagrevanja, koji je imao drastičan uticaj na divlje životinje i ljudski razvoj.\nStudija o kojoj se radi, “Extraordinary Biomass-Burning Episode and Impact Winter Triggered by the Younger Dryas Cosmic Impact ~12,800 Years Ago“, bila je toliko velika da je podeljena na dva dela. Deo I, Ledeno jezgro i glečeri, i Deo II, Jezerski, morski i zemljani sedimenti, i oba su nedavno objavljena u časopisu “The Journal of Geography”, deo naučnih publikacija Univerziteta u Čikagu.\nStudiju je vodila Vendi Volbah, profesor za neorgansku hemiju, geohemiju i analitičku hemiju na Univerzitetu De Pol u Čikagu. Studiju je sproveo tim od 24 naučnika, i uključivala je i članove iz TVA (Tennessee Valley Authority), Instituta za klimatske promene, INICIT-a (Instituto de Investigaciones en Ciencias de la Tierra), Nacionalne laboratorije Lorens Berkli, i raznih univerziteta.\nZarad istraživanja, tim je kombinovao podatke iz ledenog jezgra, šume, polena i drugih geohemijskih i izotopskih markera koje su dobili sa više od 170 različitih lokacija širom sveta. Na osnovu ovih podataka, tim je zaključio da je pre otprilike 12.800 godina pokrenuta globalna katastrofa, kada je kometa, sa oko 100km u prečniku, eksplodirala u našoj atmosferi i rasula fragmente po površini.\nKako je profesor emeritus za fiziku i astronomiju sa Univerziteta u Kanzasu, Adrian Melot, objasnio u saopštenju ovog univerziteta:\n“Hipoteza je ta da je velika kometa rasparčana, a ti delići su uticali na Zemlju, izazivajući ovu katastrofu. Brojni različiti hemijski potpisi – ugljen-dioksid, nitrat, amonijak i drugi – čini se da svi ukazuju da je zapanjujućih 10 odsto Zemljine površine, ili oko 10 miliona kvadratnih kilometara, bilo zahvaćeno požarima.“\nPrema njihovom istraživanju, ovi masivni požari su takođe izazvali i masivne posledice u Zemljinoj klimi. Kako su se požari širili preko većeg dela planete, dim i prašina su zagušili nebo i blokirali sunčevu svetlost. Ovo je izazvalo brzo hlađenje u atmosferi, izazivajući izumiranje biljaka, smanjenje izvora hrane, i pad nivoa okeana. Na kraju, ledene ploče koje su se ranije povlačile, počele su ponovo da napreduju.\nOvo kvazi ledeno doba, prema ovoj studiji, trajalo je još oko 1.000 godina. Kada je klima ponovo počela da se zagreva, život je počeo da se oporavlja, ali je bio suočen sa brojnim drastičnim promenama. Na primer, preživelo je manje velikih životinja, što je uticalo na kulturu ljudi lovaca širom Severne Amerike. Ovo se odražavalo u drugačijim tipovima koplja koja datiraju iz ovog perioda.\nŠtaviše, uzorci polena dobijeni iz ovog perioda ukazuju na to da su borove šume najverovatnije izgorele i zamenjene šumama topole, vrstama koje kolonizuju očišćene površine. Autori takođe sugerišu da bi ovaj uticaj mogao biti odgovoran za hladnu epizodu takozvanog mlađeg driasa. Ovaj period se dogodio pre oko 12.000 godina, gde se postepeno klimatsko zagrevanje privremeno preokrenulo.\nPrirodno je za ovaj period bilo povećanje sagorevanje biomase i izumiranje većih vrsta tokom kasnog ledenog doba (otprilike pre 2.588.000 do 11.700 godine). Verovalo se da su ove iznenadne promene dovele do ozbiljnih promena u ljudskoj populaciji, izazivajući pad tokom 1000-godišnjeg hladnog perioda, što je dovelo do usvajanja poljoprivrede i stočarstva nakon što je klima ponovo počela da se zagreva.\nUkratko, ova nova teorija bi mogla objasniti niz promena koje su čovečanstvo načinile ovakvim kakvo je danas. Kako Melot kaže:\n“Proračuni sugerišu da bi uticaj oslabio ozonski sloj, što bi dovelo do povećanja raka kože i drugih negativnih efekata na zdravlje. Hipoteza o uticaju je i dalje hipoteza, ali ova studija pruža ogromnu količinu dokaza, za koje tvrdimo da se mogu objasniti samo velikim kosmičkim uticajem.“\nOve studije ne samo da pružaju uvid u vreme Zemljine geološke evolucije, već rasvetljuju i istoriju Sunčevog sistema. Prema ovoj studiji, ostaci meteora koji je pogodio Zemlju još uvek postoje unutar našeg Sunčevog sistema. Na kraju, klimatske promene koje su nastale ovim uticajima su imale dubok uticaj na evoluciju života ovde na Zemlji.\nNemački doktor savetuje koju hranu ne jesti i kako izbeći rak\nVučić želi da bude član kluba …\nNESTOROVIĆ: Nema potrebe da se nose maske – EVO ŠTA TREBA\nStaljin nije naseo na vest o Hitlerovoj smrti ODMAH JE POSUMNJAO U OVO …


Šestomesečna beba prva žrtva malih boginja u Makedoniji - Svet - Dnevni list Danas\nPočetna » Svet » Šestomesečna beba prva žrtva malih boginja u Makedoniji\n0Piše: Beta 08. februara 2019. 12.42\nFilipče je novinarima rekao da je beba koja je jutros preminula na Klinici za infektivne bolesti u Skoplju, imala komplikacije na plućima i da nije bila vakcinisana.\nOn je dodao da je još dvoje obolele dece u „težem, ali stabilnom zdravstvenom stanju“, i precizirao da ona imaju ozbiljnu upalu pluća, ali da su im vitalni parametri za sada stabilni i da im život nije ugrožen.\nFilipče je rekao da se iskreno nada da će trend vakcinisanja biti nastavljen, jer je to jedina stvar koja mora da se uradi da bi se podigao kolektivni imunitet.\nMinistarstvo zdravlja je početkom januara proglasilo epidemiju malih boginja u Skoplju, posle čega su roditelji počeli da vakcinišu decu u većem broju.\nAnaliza zdravstvenih kartona, urađena polovinom decembra, pokazala je da u Skoplju protiv malih boginja nije vakcinisano oko 15.000 dece mlađe od 16 godina.\nepidemija gripa, makedonijaSkoplje\nMinistarstvo ekonomije Makedonije prva državna institucija sa dvojezičnom tablom


Saveti – Nova realnost: Dezinfekcija stvari nakon putovanja – Travel Magazine\nNova realnost: Dezinfekcija stvari nakon putovanja\nHome »Saveti» Nova realnost: Dezinfekcija stvari nakon putovanja\nSituacija u travel industriji je napeta i menja se na dnevnom nivou. U skladu sa promenjljivom epidemiološkom situacijom, države menjaju svoje granične politike ka drugim zemljama, Tako su od 01. jula neke od zemalja EU otvorile granice za građane Srbije. Grčka je, nažalost, povukla odobrenje za ulazak srpskih turista do 15. jula, ali situacija se prati svakodnevno.\nUprkos otvaranju mnogih granica i počinjanju uspostavljanja redovnih avio linija, putovanja se ovog leta odvijaju u neuporedivo manjem obimu nego prošle godine u istom periodu. Povratak u normalu ne očekuje se uskoro, a neki stručnjaci upozoravaju da su putovanja zauvek izmenjena i da povratka na staro više nema. Oni koji tokom pandemije Covid-19 putuju, treba da usvoje i poštuju nove putne prakse i protokole, kako bi umanjili mogućnost izlaganja ovom opasnom virusu. Nošenje maske u avionu i na aerodromu se podrazumeva, kao i održavanje distance, čišćenje sedišta i bitnih stvari u hotelskoj sobi (kvake, daljinski, stočić pored kreveta, otd.). Putnicima se preporučuje dovoljno sna, redovno konzumiranje zdrave hrane i dobra hidriranost organizma. Ali i kada se vratite kući, potrebno je da preduzmete neke preventivne mere. Dezinfekcija stvari sa putovanja spada u najvažnije.\nDezinfekcija nakon putovanja\nPrva i osnovna stvar nakon putovanja je obavezno pranje i dezinfekcija ruku. Ova jednostavna radnja podrazumeva se posle bilo kakvog izlaska iz kuće, a nakon putovanja ona je posebno važna. Na putovanju koristite svaku mogućnost da operete ruke. Onda kada to nije moguće, koristite sredstva za dezinfekciju. A nakon pipanja svih tih kvaka, šaltera, stolova u kafeima, pa čak i ručke na vašem koferu koju je sigurno dodirivalo još nekoliko osoba, pranje ruku je obavezno. Zapravo, najbolje bi bilo da se posle putovanja istuširate i obučete čistu odeću, a onu koju ste nosili tokom putovanja odmah operite.\nPredmeti koje treba dezinfikovati\nVirus Covid-19 je posle svih ovih meseci i dalje velika nepoznanica za svetske naučnike i njihova nova saznanja utiču na kreiranje novih smernica za borbu protiv virusa. Pretpostavke variraju od toga da se čestice virusa zadržavaju na stvarima od nekoliko sati do više dana, u zavisnosti od površine na koju padnu. Zato je dobro da sve stvari koje ste koristili tokom putovanja dezinfikujete.\nPre unošenja u kuću, dobro alkoholom naprskajte točkiće i ručku kofera. Ukoliko planirate da kofer koristite ponovo uskoro, dezinfikujte ga celog. Ali ako ne putujete u narednim nedeljama, samo ga prebrišite i odložite na sigurno, jer virus ne može da opstane na njemu duže od ovog perioda.\nMobilni telefon i ostale elektronske uređaje koje ste koristili tokom putovanja, odmah očistite sredstvom za dezinfekciju. Isto važi i za korice pasoša, naočare i kutiju za naočare, novčanik, kutijicu za lekove i sl. Torba ili ranac sa ličnim stvarima takođe se moraju dezinfikovati, jer ste ih sigurno stavljali na rizične površine – ispod avionskog sedišta, na stolicu u kafeu, na sedište u čekaonici, na šalterski pult, itd.\nNaravno, svu prljavu odeću nakon puta stavljate na pranje. Ipak, stručnjaci preporučuju da operete svu, pa i čistu odeću koju ste nosili sa sobom. Jaknu ili kaput koji ste nosili tokom putovanja, obavezno očistite ili odložite na duži vremenski period.\nMere dezinfekcije tokom epidemije svetskih razmera od presudne su važnosti i moraju se sprovoditi. Ipak, higijena na putovanju i posle njega je važna u svako vreme. Zato razmislite o tome da usvojene prakse primenjujete i nakon, nadamo se skorog, kraja pandemije Covid-19. Na prometnim mestima kakvi su aerodromi, autobuske i železnike stanice uvek vreba opasnost od zaraze virusima i bakterijama, koju možete izbeći pridržavajući se ovih jednostavnih koraka.\nPročitajte koje mere opreza možete i treba da preduzmete tokom putovanja.


"Naši stručnjaci dijele svoje znanje" Putin poručuje da nijedna zemlja ne može sama protiv korona virusa - Srpskainfo\nPandemija korona virusa jasno je stavila do znanja da nijedna zemlja nije sposobna da obezbijedi epidemiološku sigurnost bez saradnje sa drugim državama, rekao je ruski predsjednik Vladimir Putin u obraćanju učesnicima i organizatorima međunarodne konferencije nazvane "Epidemiološko blagostanje", objavljeno je danas iz Kremlja.\nFOTO: ALEXEI DRUZHININ/KREMLIN/EPA\nPitanja kojima je konferencija posvećena posebno su važna za čitavo čovječanstvo i nesumnjivo zahtijevaju zajedničke napore ljekara i istraživača iz različitih zemalja, istakao je ruski lider.\nOn je naglasio da rasprostranjena pandemija virusa korona jasno ukazuje da nijedna zemlja – čak ni one najrazvijenije – ne može efikasno da obezbijedi epidemiološku sigurnost sama, bez interakcije sa stranim partnerima, prenio je TASS.\nEU će razmotriti sporazum Rusije i Njemačke o gasovodu\nPutin je naglasio da su ruski zdravstveni radnici stekli jedinstveno iskustvo u pogledu borbe protiv pandemije virusa korona i drugih opasnih bolesti, uključujući grip, kugu, HIV, morbile i ebolu.\n– Naši stručnjaci aktivno dijele svoje znanje, otkrića, tehnologiju i praktični razvoj sa stranim kolegama i spremni su da nastave da šire ovu vrstu saradnje -, rekao je ruski predsjednik.\nKonferencija o epidemiološkom blagostanju održava se u moskovskom Svjetskom trgovinskom centru od 20. do 21. aprila. Događaj organizuje glavno rusko nadzorno sanitarno tijelo uz podršku Ministarstva spoljnih poslova i Ministarstva finansija i u saradnji sa Zajedničkim programom UN za HIV/AIDS (UNAIDS), navodi TASS.\nSvijet Korona virusRusijaVladimir Putin\n"PANDEMIJA ĆE SE ODUŽITI" Putin upozorava da su neophodne nove mjere protiv korone\nPUTIN O PANDEMIJI “Neki su očekivali da će Rusija propasti”\nPREMINULO 612 LJUDI U Rusiji još 21.887 novih slučajeva korona virusa\nLIJEPE VIJESTI IZ RUSIJE Moguće ukidanje obaveznog nošenja maski ove godine\nKORONA NE MIRUJE U Rusiji 14.207 novozaraženih, umrle još 394 osobe\nIZBORI U RUSIJI Putin: Nećemo dozvoliti napade na suverenost države


Tehnološki fakultet organizuje Simpozijum savremene tehnologije i privredni razvoj – Info Centar Juga\nTehnološki fakultet organizuje Simpozijum savremene tehnologije i privredni razvoj\nPovodom 40 godina uspešnog postojanja i rada leskovački Tehnološki fakultet organizovaće Simpozijum savremene tehnologije i privredni razvoj. Ovaj skup koji se održava na dve godine ima međunarodni karakter i trajaće dva dana 18. i 19. oktobra.\nKako ističe dekan Tehnološkog fakulteta prof. dr Ljubiša Nikolić na ovom eminentnom skupu biće predstavljeno 149 radova, od kojih su 7 plenarnog karaktera i jedan sekcijski.\nNikolić dodaje da je prijavljeno 20 radova za usmenu i 121 rad za postersku prezentaciju.\nNa ovaj međunarodni skup učešće su prijavili naučnici iz sedamdeset i jedne institucije iz jedanaest zemalja. Učesnici simpozijuma su iz naše zemlje, regiona, ali i Brazila, Japana Ceške Republike, a kao najeminentniji i italijanski naučnik Luka Poleto koji je uneo revolucionarne inovacije u oblast tehnologije.\nSimpozijum počinje 18. oktobra u Hotelu Bavka. Nakon završetka ovog Simpozijuma na sam Dan fakulteta 22. oktobra u Svečanoj Sali ove visokoškolske ustanove biće upriličena Svečana akademija čiji je početak zakazan za 10 sati.\nNa ovom skupu zaslužnim institucijama i pojedincima biće uručene povelje, zahvalnice i plakete za doprinos razvoju ove jedine ustanove visokog obrazovanja u Leskovcu.\nObeležavanje stogodišnjice postojanja organizacije rezervnih vojnih starešina\nForum žena leskovačkog SNS-a u borbi protiv siromaštva\nHapšenja zbog napada na roditelje\nJablanički okrug Jug Srbije Lebane Medveđa Sijarinska banja Vesti\nLEBANE: Održani seminari prosvetnih radnika u OŠ „Radovan Kovačević Maksim“


Idući korak besplatno banjsko liječenje za penzionere\nU toku izrada Pravilnika\nVlada Republike Srpske nastaviće da radi na poboljšanju materijalnog položaja penzionera i jedan od sljedećih koraka biće besplatno banjsko liječenje, rekao je danas u Trebinju premijer Radovan Višković.\n"Zajedno sa Fondom penzijsko-invalidskog osiguranja Srpske i resornim ministarstvom radi se pravilnik prema kojem će članovi Udruženja penzionera u narednom periodu imati banjsko ličenje i rehabilitaciju u našim banjama, a mi ćemo obezbijediti sredstva za te potrebe", obećao je Višković, otvarajući 19. šahovsko prvenstvo penzionera Srpske.\nOn je dodao da Vlada daje punu podršku Fondu zdravstva u kreiranju identifikacione kartice penzionera koja će, kako kaže, omogućiti i brojne benefite.\n"Kada god budžet Srpske bude u poziciji da redovno izmiruje obaveze, bez kašnjenja i zastoja, ići ćemo na povećanje materijalnog položaja penzionera, i u okviru redovnih, i u okviru vanrednih usklađivanja", istakao je Višković.\nOn je naglasio da je u proteklih nekoliko godina iznos penzija znatno povećan, ali da to nije dovoljno i da i dalje treba raditi na povećanju.\nVišković je rekao da je Šahovsko prvenstvo penzionera značajna manifestacija.\n"Smatram da je moja obaveza da sam danas sa penzionerima ovdje", istakao je Višković.\nVlada Srpske je pokrovitelj 19. Šahovskog prvenstva penzionera Republike Srpske, a jedan od sponzora je i "Elektroprivreda Republike Srpske".\nPenzioneri pristigli na ovo prvenstvo u Trebinje kažu da su zahvalni Viškoviću što ih je posjetio i obećao bolji položaj.\n"Ovdje su došli najbolji iz 9o odsto opština Republike Srpske, 80 ljudi će se takmičiti, a nagradni fond je bogat", rekao je predsjednik Udrženja penzionera Republike Srpske Rade Rakulj.\npenzioneri besplatno banjsko liječenje\nPoručio predsjednik Vlade RS\nNajviše se istakao Miladin Stanić\nDirektor Elektroprivrede Srpske\nPetrović: RiTE "Ugljevik" u dobrom stanju\nMladić smrtno stradao u saobraćajnoj nesreći\nUskoro zvanični razgovori o problemu Trgovske gore\nZemljotres jačine 4,2 stepena između Splita i Zadra, osjetio se i u BiH\nPoznato da li ima povrijeđenih u sudaru kod zgrade Vlade Srpske\n1840 glasova 59%


D. C. 8. maja 2020. 05:58\nKozmetički preparati pomažu fizičkom izgledu ili zdralju kože, posebno kod žena. Međutim, pojedini kozmetički proizvodi sadrže štetne supstance koje mogu ugroziti zdravlje. Jedno nedavno istraživanje iz Amerike ukazuje na desetine hiljada pritužbi, na pojedine kozmetičke preparate, koje svakodnevno dobijaju kako proizvođači tako i trgovci.\nPritužbi ima raznih, počev od neefikasnosti preparata pa čak do optužbi za ugrožavanje zdravlja i života.\nNeke kampanije za proizvodnju kozmetike plaćale su određene kazne potrošačima zbog njihovih proizvoda, u hiljadama i milionima dolara, ali ih to nije sprečilo da takve proizvode i dalje plasiraju na tržištu.\nZvanične institucija poput FDA (Američka agencija za lekove i hranu) svakodnevno dobijaju pritužbe i obaveštenja od potrošača i inspekcije, o tome kako su i šta određeni proizvođači i trgovci uradili sa problematičnim artiklima.\nProblem je u tome što, prema labavim propisima, svaka kompanija za proizvodnju i prodaju kozmetičkih preparata može individualno oceniti kako će odgovoriti na određenu optužbu i šta će posle toga uraditi.\nU kozmetičkoj industriji je promet samo u Americi oko 62 milijarde dolara. Sa tolikim obrtom kapitala kozmetička industrija je veoma važna privredna grana u svakoj zemlji. Zbog toga često zvanične institucije ne reaguju zabranama, a kompanije i u slučaju pritužbi na određeni proizvod pošalju samo upozorenje, ne i zabranu proizvodnje ili povlačenja sa tržišta spornog proizvoda.\nMediji i društvene mreže takođe su uključeni u ovaj problem pa se i u novinama i na internetu može videti i čuti kakva su negativna iskustva pojedinci imali sa određenim kozmetičkim preparatima.\nDosadašnja mnogobrojna istraživanja dokazala su da određeni kozmetički proizvodi sadrže azbest ili neke druge supstance koje mogu izazvati rak. Međutim kompanije za proizvodnju kozmetike rade svoja istraživanja na istim proizvodima i obično ospore sve dokaze o štetnosti svojih proizvoda ili u najboljem slučaju navode kako pravilnom upotrebom u malim količinama proizvodi „nisu mnogo opasni po zdravlje“.\nKao najbolje rešenje za problem navodi se potreba da se striktno primenjuje zakon kojim se reguliše da svaki kozmetički proizvod prvo prođe kontrolu zvaničnih državnih organa pa da se tek onda pusti na tržište.\nDosadašnji jedini primer ozbiljnije reakcije u Americi bio je kada je FDA, i to nakon 1700 žalbi u jednoj kompaniji za proizvodnju šampona, izvršila inspekcijski nadzor i gde se pokazalo da je i sama kompanija primila više od 20000 žalbi. Obeštećenja prema šest miliona korisnika su iznosila čak 26,2 miliona dolara.\nIstraživači navode da je ovaj primer možda samo vrh ledenog brega i da svi koji zbog kozmetičkih preparata imaju zdravstvene tegobe ili trpe određene posledice mogu da tuže te kompanije i traže oštetu, odnosno povlačenje štetnih proizvoda sa tržišta.\nSiguran dobitak obeštećenja nije zagarantovan kao ni koliko će vremena trebati do isterivanje pravde, odnosno koliki će biti troškovi suđenja.\nU zapadnim zemljama su potrošači dobro organizovani a pravosudni organi, iako teško presuđuju protiv velikih kompanija, kada presude, to budu milionske presude.Istraživači iz Amerike i razna udruženja za zaštitu potrošača upozoravaju da ako ne činimo ništa ne možemo očekivati da će se okrivljene kompanije sažaliti ili same setiti da plate obeštećenje za svoje loše proizvode.\nZa nas iz „malih i nerazvijenih zemalja“ postoji još jedna opasnost, a to je da velike kompanije kada „budu saterane u ćošak“ zabranjene proizvode prodaju na tržištu sa manje kontrole i „slabijim pravosudnim organima“.\nZato bi trebali bolje da se organizujemo kao potrošači i da insistiramo na tome da naši inspekcijski i pravosudni organi budu „nemilosrdni“ prema nesavesnim proizbođačima i trgovcima.\nzaštita potrošačakozmetikapreparati opasni po životšminkaŠtetna kozmetika


MINISTARKA GORDANA ČOMIĆ: Kampanja za bolje predstavljanje manjina u medijima\nMiloš Lazić\t 08.06.2021. 20:15h\nOna je dodala da će se raditi i na kampanji kojom će se uticati na bolje predstavljanje nacionalnih manjina u medijima.\nJasna Vojnić, predsednica Hrvatskog nacionalnog saveta, kazal je da će se raditi i na ključnom pitanju zastupljenost Hrvata i sprovođenju taćke 9. bilateralnog sporazuma Srbije, Crne Gore i Hrvatske, koji je donet još 2004. godine, ali i mogućnostima elektronskog popisa i povećanja sredstava koja se izdvajaju za finansiranje rada Veća.\nMinistarka je poručila i da se na popisu stanovništva nacionalnih manjina radi još od decembra prošle godine, te da će u narednom periodu biti precizirane kolike su obaveze nadležnih institucija za jasno učešće nacionalnih manjina tokom popisa, kao popisivača, u lokalnim popisnim komisijama u nacinalnim savetima.\nOna je naglasila da će u tome veliku ulogu imati kampanja u javnim servisima kako bi se stvorilo prijateljsko okruženje za izrazavanje sopstvenog identiteta.\nKada je u pitanju službena upotreba jezika i pisma, nakon 21. juna ove godine Ministarstvo će izaći u javnost sa zbirnim izveštajem o preprekama svih nacionalnog manjina u Srbiji i time ukazati na njihovu celokupnu problematiku, naročito na pitanje zastupljenosti službenog jezika, koji se po rečima ministarke Ccomić, mora primenjivati ako je nacionalna zajednica, u lokalnoj, zastupljena deset ili petnaest odsto.\nGordana ČomićMinistarstvo za ljudska i manjinska prava i društveni dijalognacionalne manjinemediji


Lav – Mesečni horoskop za jun 2015. – Lepotica.rs\nZa Lavove je jun ispunjen promenama. Ovaj put, nadamo se na bolje – jer, iako je benefik Jupiter u vašem znaku još od prošlog leta, čini vam se da se i niste baš nešto ovajdili od njegovog uticaja…Ovaj period kao prvo započinjete sa Punim Mesecom u polju ljubavi koji baca jedan veliki akcenat na ovo životno polje i govori o drastičnim preokretima koji će početi da se dešavaju.\nU prvoj nedelji juna i Venera ulazi u vaš znak, aktivirana od strane retrogradnog Saturna konačno Lavovima otvara one priče na koje su čekali i kroz koje su patili toliko dugo. U ovom trenutku pričamo i o prošlim emotivnim vezama, ali i o novim ljubavima koje će se pojaviti. Rešavanja karmičkih priča, sudbinski susreti, ljubavi od kojih zastaje dah – a u centru svega – baš vi, na životnoj pozornici u glavnoj ulozi, kao i uvek….Od polovine juna, Saturn, vladar vaših ozbiljnih partnerstava, bračnih veza – ulazi u polje doma i porodice.\nOnima koji su već u braku nagoveštava da je vreme da vi i partner zasučete rukave i počnete da sređujete svoj odnos, čistite ga od onoga što ne valja, da biste i dalje mogli ostati zajedno. No, onima koji su u dužim vezama ova pozicija odgovara savršeno – vi i voljena osoba ste dovoljno spremni, dovoljno zreli, dovoljno prošli kroz kojekakve problematične situacije da sada zaista smatrate da pripadate jedno drugom zauvek. Prosto rečeno, dragi Lavovi – vreme vam je da se udajete i ženite… Srećno!\nVladar polja posla će do 11.-og juna ići retrogradno, ali će ipak celog meseca boraviti u vašem polju veza, podrške, ostvarenja želja, tako da sam sigurna da ćete sa problemima koji se budu javljali ipak izlaziti na kraj. Polovina meseca donosi nesigurnost oko nekih plaćanja, kredita – ali ovo je kratkotrajno i može se regulisati, pogotovo što se vidi da su i srećne okolnosti na vašoj strani.\nPogoduje vam poslovno ulazak Venere u vaš znak (novac) pogotovo što vlada vašim poljem karijere, pozicija, nadređenih, ali i načinom na koji komunicirate, izražavate se, sklapate poznanstva i dogovore. Honorarcima drugi deo meseca izuzetno plodan, nezaposleni neka se tada pokrenu – velika verovatnoća dobijanja radnog mesta. Generalno od tada Lavovima stoji podrška drugih ljudi za njihove ciljeve, koju će oni itekako umeti da iskoriste.\nOtvaranje poslova sa inostranstvom, sa državnim i javnim institucijama. Veliki novčani preokret na bolje u poslednjoj nedelji meseca… ipak taj Jupiter ume da obraduje, zar ne?


KONKURS ZA PROJEKTE SAMOZAPOŠLjAVANjA DO 22. APRILA\nBeograd - Građani sa evidencije nezaposlenih mogu do 22. aprila da podnesu zahtev, biznis plan i neophodnu dokumentaciju na konkurs za projekte samozapošljavanja, rekao je Zoran Martinović, direktor Nacionalne službe za zapošljavanje.\n“Ove godine u taj program možemo da uključimo blizu 4.000 ljudi”, rekao je Martinović i dodao da je, do sada, podneto oko 2.500 zahteva.\n"Novac neko može da nazove simboličnim, a neko podsticajnim. Ove godine dajemo od 200.000 do 240.000 dinara. Mislim da je to dovoljno da se makar godinu dana uplaćuju porez i doprinosi i da se započne neki biznis koji ne zahteva velika ulaganja", rekao je Martinović.\nMartinović je kazao da je na evidenciji nezaposlenih 569.000 ljudi i da se taj broj smanjio za oko osam odsto u odnosu na prošlu godinu.\nDirektor NSZ je naveo da je ta služba predstavila svoje programe u svim lokalnim samoupravama, a da je najveće interesovanje za otvaranje novih radnih mesta, za šta se može dobiti od 150.000 do 300.000 dinara.\n"Želimo da razvijemo realni sektor i rasteretimo javni sektor. Ove godine ćemo imati dva modaliteta - za lica sa visokom stručnom spremom i za lica sa srednjom stručnom spremom, starosti do 30 godina", rekao je Martinović.\nPostoje uslovi koje budući zaposleni, ali i poslodavci, moraju da ispune rekao je Martinović, dodajući da očekuje da se preko ovog programa angažuje oko 1.130 pripravnika.


Savremeni gimnazijalci pretvorili latinske izreke u stripove | Savremena gimnazijaSavremena gimnazija\nMay 21, 2020 Comments Off on Savremeni gimnazijalci pretvorili latinske izreke u stripove\nČasovi latinskog jezika u Savremenoj gimnaziji mogu da budu i te kako zanimljivi, a da tako bude i ovog puta postarali su se savremeni gimnazijalci. Učenici drugog razreda, zajedno sa nastavnicom latinskog jezika Natalijom Stanković, pokazali su preko aplikacije Storyboard svoje znanje latinskog jezika i spretnost u korišćenju novih aplikacija kako bi čuvene izreke pretvorili u stripove.\nZabavni strip-junaci iz starog Rima i savremenog doba\nPoslovični strip-junaci koji su poslužili kao inspiracija savremenim gimnazijalcima imaju svoje uporište u istoriji starog Rima, ali i u modernom dobu i savremenim izazovima tih junaka. Od prelaska reke Rubikon i čuvene izreke „Kocka je bačena” do izazova sa kojima se susreće savremeni čovek, stripovi na zanimljiv i kreativan način dočaravaju izreke i daju im novu perspektivu.\nUz korišćenje novih aplikacija i inovativan pristup nastavi, savremeni gimnazijalci pokazali su još jednom da opravdavaju epitet „stvarno drugačiji”.


Vreme: Iluzija povećanih penzija - Penzin\nBogdan Petrović u nedeljniku „Vreme“ konstatuje kako je inflacija čudo jedno. Budžet se puni više nego što je predviđeno, i omogućena je iluzija povećanih penzija.\nInflacija debelo preko 10 odsto, poskupljenja bar za 20 odsto, skupa struja koje nemamo i nećemo imati dovoljno, dugovanja koja dolaze na naplatu… Da bi sačuvala socijalni mir država će morati da se zadužuje, a jeftinog novca više nema. Može, naravno, da se prikaže i svetla strana mračne slike: budžet se puni više nego što je bilo predviđeno, jer sa porastom cena rastu i prihodi od PDV-a. Inflacija je čudo jedno.\nKao grom iz vedra neba došla je najava Aleksandra Vučića o ogromnom povećanju penzija od 18,2 odsto. Ne samo to, nego će se povećati i minimalac za 12-13 odsto, a uz to će se poslodavci „rasteretiti“ poreza i doprinosa na plate, odnosno država će se odreći trista miliona evra u korist poslodavaca. Uz to, predsednik očekuje i da će prosečna zarada u Srbiji u martu sledeće godini doći do 710 evra. Doduše, ipak je izneo jednu ogradu, da će sve to ipak zavisiti od razgovora sa Međunarodnim monetarnim fondom (MMF).\nOvako „preuranjena“ Vučićeva najava povećanja penzija pokazuje razmere krize koja pogađa pre svega siromašne slojeve stanovništva. Zvaničan podatak je da je rast cena samo u maju iznosio 1,2 odsto, a u odnosu na maj prošle godine čak 10,4 odsto (uz ovakav mesečni rast, godišnja inflacija bi bila 15,4%).\nUz to, po cenu ogromnih gubitaka koje trpe EPS i Srbijagas, veštački nisko se drže cene struje i prirodnog gasa, a zamrznute su cene niza vitalnih artikala. Zato će, kako je istom prigodom Vučić najavio, iz budžeta morati da se isplati za energiju „skromnih“ milijardu evra. Bez tih veštački niskih cena, inflacija bi bila za nekoliko procenata veća.\nNema sumnje da su penzioneri najveći gubitnici u sadašnjoj situaciji. To najvernije Vučićevo biračko telo dobilo je povećanje penzija ove godine od samo 5,5 odsto i jednokratnu isplatu od 20.000 dinara. Taj dodatak je odavno potrošen, tako da danas svi penzioneri osećaju značajan pad standarda. Cene osnovnih artikala i usluga neophodnih za život, posebno poljoprivrednih proizvoda, poskupeli su znatno više nego što je zvanična inflacija, bar 20 odsto, a to je ono što najviše pogađa siromašnije slojeve.\nSumorno lice budžetske „sreće“\nTrenutno budžetski prihodi rastu više nego što je planirano, ali to je i očekivano uz ovako visoku inflaciju. Što više cene rastu, rastu i prihodi od PDV-a. Sa te strane državi odgovara inflacija. Primanja budžeta su znatno bolja od projekcija, prvenstveno zbog velike inflacije (u budžetu je projektovana samo 3 odsto) a ne zbog poboljšanja privredne aktivnosti. Naprotiv, izvesno je da će rast BDP-a biti manji od predviđenih 4,5 odsto.\nAli ta sreća za budžet ima više lica. Inflacija znači i znatno veće troškove koje država ima za, na primer, izgradnju autoputeva. Izuzetno opasno za javne finansije je naglo povećanja troškova zaduživanja. Srbija neće moći da povlači više sredstva uz kamatu oko 2 odsto na desetogodišnja zaduživanja u evrima, već će vrlo verovatno to morati da plati sa 6 do 7 odsto godišnje, a možda i više. (Italijanske obveznice su skočile na više od 4 odsto, što je izazvalo uznemirenje Evropske centralne banke.)\nA država mora do kraja ove godine da obezbedi 3 milijarde evra samo za vraćanje dospelih obaveza, a da ne govorimo o pokriću deficita koji će, uz troškove za energiju, biti možda i viši od 3 milijarde evra. Sve to je bilo lako uz niske kamate i višak novca na tržištu, ali to vreme je prošlo.\nNaglo povećanje izdvajanja za penzije, kako bi se kako-tako obezbedio socijalni mir, negde će morati da se plati. Država će morati i da se „prikoči“ sa preambicioznim investicionim planovima, pa će mnogi projekti vrlo verovatno otići pod led (metro, nacionalni stadion, filharmonija, nove saobraćajnice). U suprotnom nas čeka slom javnih finansija, zašta je sadašnja vlast, sa puno razloga, stalno napadala „žute“.\nI da podsetimo: jedan od osnovnih razloga zašto su urušene javne finansije za vreme Tadićeve vlasti bilo je „vanredno“ povećanje penzija od 10 odsto 2008. godine. Upravo to sada Vučić planira.\nTags:Aleksandar Vučićinflacijapovećanje penzija


Fadila Mujkić najbolja igračica na turniru u Sarajevu – Radio Feral\nFadila Mujkić najbolja igračica na turniru u Sarajevu\n26/05/2017 26/05/2017 Feral Sport\t0 Comments\nU Sarajevu, na terenima sa umjetnom travom stadiona “Asim Ferhatović- Hase” 22. i 23.05.2017. godine odigran je turnir Nogometnog saveza Federacije BiH za pionirke/kadetkinje pod nazivom “Fair-play dani ženskog nogometa NS FBiH”\nTurnir je organizirao Nogometni savez Federacije BiH u saradnji sa Nogometnim/fudbalskim savezom BiH a na kojem je učestovavalo osam ekipa iz NS FBiH i FS RS.\nNa turniru su učestvovali: ŽNK Mladost Nević Polje, ŽOFK Gradina Srebrenik,ŽNK Borac Jelah, ŽNK Čelik Zenica, ŽHNK Čapljina, ŽNK Iskra Bugojno, ŽNK Centar Red Star Sport Brčko i ŽNK Sloboda Tuzla.\nNajbolja golgeterka turnira bila je igračica Čapljine Jelčić Maja, a njena saigračica Kristina Valjan proglašena je za najbolju golmanku turnira. Za najbolju igračicu na turniru, treneri svih ekipa izabrali su Kalesijku Mujkić Fadilu iz ŽNK Sloboda.\n← Previše ljudi iz BiH želi raditi u Njemačkoj, ambasada obustavila davanje termina za vize\nDanas nastupa Ramazan, sutra prvi dan posta →\nVlatko Glavaš: "Sušiću treba iskazati bezrezervnu podršku"


Kolašinac propušta SP u Londonu\nReprezentativac Srbije u bacanju kugle Asmir Kolašinac odlučio je danas da se zbog problema s povredama ne takmiči do kraja sezone, što znači da će propustiti i predstojeće Svetsko prvenstvo u Londonu.\n"Iako sam osoba koja nikada ne odustaje, ovog puta je odustajanje možda najpametnija odluka. U dogovoru sa Savezom i medicinskim timom naše reprezentacije odlučio sam da ovu sezonu završim i da se posvetim svom potpunom oporavku od operacije i ostalih manjih povreda koje me sprečavaju da treniram punim kapacitetom", rekao je Kolašinac, prenosi Atletski savez Srbije.\nJoš od Evropskog prvenstva u dvorani koje je održano u Beogradu, Kolašinac se muči s povredama, a nakon tog takmičenja se podvrgao i operaciji.\nOn je normu za Svetsko prvenstvo u Londonu ispunio prošle godine, ali ove sezone nije uspeo da je ponovi. Kolašinac je na takmičenju koje je održano prošlog vikenda u Novom Pazaru bacio kuglu 19,45 metara čime nije bio zadovoljan.\n"Iako imam normu, ne želim da učestvujem na SP jer nisam spreman za finale i neki visok plasman kao što sam bio na prethodnom 2015. kada sam bio medju najboljih osam", rekao je Sjeničanin.\nKolašinac je kolegama iz reprezentacije poželeo mnogo uspeha u Londonu.\n"Hvala Atletskom savezu Srbije i mojim sponzorima na podršci i razumevanju i svima vama koji ste uz mene. Neće proći puno, a mi ćemo opet zajedno osvajati medalje. Mojim kolegama iz reprezentacije želim puno uspeha u Londonu", rekao je Kolašinac.\nSrbiju će na Svetskom prvenstvu predstavljati osam atletičara: Ivana Španović (skok udalj), Lazar Anić (skok u dalj), Mihail Dudaš (desetoboj), Amela Terzić (1.500 metara), Teodora Simović i Olivera Jevtić (maraton), Milan Ristić (110 metara prepone) i Dragana Tomašević (disk).\nRok za ostvarenje norme je 23. jul 2017. godine, podseća ASS. (Beta)


Vučić “više ništa ne razume” – Bilten\nMiloš Perović / 03.04.2018. 25.02.2021.\n“Uspješan dijalog” Prištine i Beograda koji bi, prema planovima Europske unije, kroz par godina trebao dovesti do normalizacije odnosa na Balkanu, redovito je ispresijecan bizarnim događajima. No nedavni incidenti izgleda ne zbunjuju samo međunarodne “promatrače” i javnost u obje zemlje, nego i one koji ih izazivaju.\nNapetosti u srpsko-albanskim odnosima na Kosovu prethodnih dana (opet) su dosegle tačku pucanja. Iako se čini da ovaj proces ima ciklični karakter, odnosno da se neprekidno ponavlja u nepravilnim vremenskim intervalima, čini se da je ovog puta stvar otišla dalje nego inače. Nakon inaćenja dve strane i odugovlačenja Prištine da izda dozvole za ulazak na Kosovo funkcionerima Vlade Srbije, šef Kancelarije za KiM Marko Đurić je na Kosovo ušao ilegalnim putem kako bi održao sastanak sa predstavnicima Srpske liste, koji inače participiraju u kosovskoj vlasti kao tamošnja nezvanična ekspozitura Srpske napredne stranke. Reakcija kosovskih vlasti bila je munjevita, te su specijalne jedinice tamošnje policije uz upotrebu suzavca i šok bombi upale na sastanak koji se održavao u mitrovačkoj gradskoj većnici i lišile slobode Marka Đurića, da bi ga potom prebacile u Prištinu gde su ga vezanog kratko “prošetale” ulicom. U procesu hapšenja Đurića došlo je i do naguravanja okupljenih građana sa specijalcima, te je samo pukom srećom sve prošlo bez ozbiljnije povređenih. Dakle, na delu smo imali klasični primer bahate arogancije srpske strane na koju je odgovoreno prilično nespretnom demonstracijom sile albanske strane.\nReakcije Vučićevih kritičara i opozicije u Srbiji, ali i dela kosovske javnosti, išle su u pravcu teze da je ovaj događaj režiran u simbiozi Beograda i Prištine. U prilog toj tezi navodi se i Vučićevo nedavno tajanstveno neslužbeno putovanje u Nju Jork u toku kog se navodno sastao sa predsednikom Kosova Hašimom Tačijem. Verovatno na temelju ovoga u beogradskoj štampi se pojavila informacija da se u Sjedinjenim Državama vode paralelni pregovori o rešenju kosovskog pitanja. Međutim, ono što nedostaje ovim špekulacijama jeste objašnjenje koji je bio cilj ove navodne predstave, sem što su srpsko-albanski odnosa ponovo dostigli predratno stanje. Suprotno uverenju najvećeg dela srpske (nacionalističke) javnosti da su nedavni događaji bili u svrhu Vučićevog “patriotskog bildovanja” za unutrašnje potrebe dok pristaje na nepovoljan ishod pregovora po srpsku stranu, svi nedavni indikatori pokazuju da je režim u Beogradu zaista prešao u “turbo” nacionalističku fazu iz koje će se teško doći do kompromisa s kosovskim Albancima.\nPrvo je naredbom ministra policije otkazan rukometni meč između ženskih juniorskih selekcija Srbije i Kosova koji je trebalo da se održi u sklopu kvalifikacija za Svetsko prvenstvo čiji je domaćin bila Srbija. Povod ovome bio je navodni bezbednosni rizik odigravanja ovog meča zbog okupljanja navijača noć pred utakmicu i njihove najave da će se i na dan meča okupiti kod dvorane. Utakmica je trebala da se održi u SC “Kovilovo”, izolovanom sportskom centru van većeg naseljenog mesta koje policijske snage Republike Srbije rutinski mogu da obezbede i pred pretnjom mnogo veće sile od srpske navijačke scene. Doda li se tome da su sve ozbiljnije navijačke grupe pod potpunom kontrolom Srpske napredne stranke, koja u zamenu za njihovu lojalnost vrhovima ovih neformalnih organizacija obezbeđuje “žmurenje” države na njihove kriminalne aktivnosti, pa čak i učešće u infrastrukturnim projektima države, ovaj slučaj zaista ima elemente dobro režirane predstave koja je za svrhu imala zaustavljanje normalizacije u odnosima Srbije i Kosova.\nPotom je na red došla i godišnjica početka bombardovanja Srbije od strane NATO pakta (24. marta), koja je ovog puta obeležena mnogo bučnije i mračnije nego prethodnih godina. Centralna manifestacija u organizaciji Vlade Srbije bila je noćna priredba u Aleksincu, rudarskom gradu u kom je otpočelo bombardovanje. Puštanjem sirena za vazdušnu opasnost uz gašenje rasvete u gradu, organizatori su kreirali prilično jezivu scenografiju koju su dodatno pojačali govori najviših zvaničnika Srbije, ali i Republike Srpske, u kojima se kao zajednička nit provlačio narativ o Srbiji i Srbima kao žrtvi zločinačke akcije NATO-a, a potom i najvećoj žrtvi jugoslovenskih ratova.\nU sociološkom proučavanju političke mitologije, mit o vlastitom narodu kao žrtvi je dobro poznat. Osim što, kao i svaki politički mit, služi homogenizaciji nacije u periodima kriza i nestabilnosti, ovaj mit je posebno pogodan za kreiranje obrasca po kom je potrebna preventivna akcija prema počiniteljima zločina iz prošlosti kako se on ne bi ponovio. Njegovom upotrebom agresor se može prikazati kao žrtva, što znatno olakšava mobilizaciju naroda. Korišćenje ovog političkog mita u ideologiji srpskog nacionalizma ima svoju tradiciju, prvenstveno u pripremama za početak jugoslovenskih ratova, kada se epohalni ustaški zločin u Jasenovcu koristio za kreiranje propagande o ugroženosti Srba u Jugoslaviji. Međutim, kako su u postojećim okolnostima izvesno nemoguće bilo kakve “preventivne akcije” srpskog nacionalizma, mit o žrtvi danas služi da se skine odgovornost sa srpskih političkih i intelektualnih elita za bedu i propast koja je posejana na prostorima bivše Jugoslavije i potpuni poraz njihovog nacionalističkog projekta. Ovaj mit je i jedan od razloga zašto nacionalizam opstaje kao dominantna duhovna vertikala srpskog društva.\nFaza tvrđeg nacionalizma?\nZbog toga istorija srpsko-albanskih odnosa u interpretaciji nacionalističkih struktura u Srbiji počinje bombardovanjem Srbije 1999. godine. Time se nonšalantno briše čitav period srpskog upravljanja Kosovom od 1912. godine, tokom kog su Albanci tretirani kao niža rasa koju se ne želi integrisati u državni sistem, sa izuzetkom jednog perioda socijalističke Jugoslavije u kom je Kosovo uživalo autonomiju u okviru Srbije koja je ukinuta Miloševićevim dolaskom na vlast. Tako se po prethodno opisanom obrascu onemogućava svaki pristup tumačenju uzroka bombardovanja Srbije od strane NATO-a koji bi u središte odgovornosti za ovaj događaj postavio višegodišnju delatnost vlastite političke i duhovne “elite”.\nNa osnovu prethodno navedenih događaja može se konstatovati da je Vučićev režim nakon perioda navodnog evropejstva i laganog otklona od nacionalizma, ušao u fazu punog oživljavanja miloševićevske estetike i retorike. Teško je, stoga, poverovati da se odatle može racionalno raspetljati kosovski problem. Posebno imajući u vidu da je Srpska lista nakon incidenata sa Đurićem istupila iz Vlade Kosova i najavila samostalno formiranje Zajednice srpskih opština. Uz sve to, znatan deo parlamentarne opozicije u Srbiji je u skupštinskim reakcijama na incident reagovao zalažući se za zauzimanje još tvrđeg nacionalističkog stava, što je takođe neodoljivo podsetilo na period Miloševićeve vladavine. Međutim, to vreme je davno prošlo, bez obzira što dominantna ideologija i propaganda tog vremena i danas ispunjava gotovo čitav javni prostor. To se moglo videti i iz Vučićevog obraćanja posle pokaznih vežbi Vojske Srbije gde je, nakon rutinske ocene da smo “krivi zato što smo Srbi”, najavio da će se pregovori sa kosovskim Albancima nastaviti, iako ni sam ne zna kako. Najbolji opis srpske strategije u pristupu ovom pitanju dao je sam Vučić u istom obraćanju izjavivši: “ja više ništa ne razumem”.


Penziju stekli u belom svetu, a kako da starost provedu u Srbiji - Izazov\nRadio-televizija Srbije\t 27. septembra 2021. 15:34\nRadoslav Milovanović, predsednik Udruženja privatnih domova za stare, rekao je da je kapacitet domova oko 10.000 mesta, da ima dosta onih koji ulažu u ovaj biznis sa mnogo većom kvadraturom po svakom korisniku i u mnogo lepšim delovima naše zemlje, tako da privatnih domova ima skoro u svakom mestu.\n"Kvalitet usluga se diže, imamo sve više medicinskog osoblja. Ne treba da se postavlja pitanje da li naša usluga zaostaje za drugima u svetu. Ima domova koji su u mnogo boljem stanju nego u drugim zemljama", naveo je Milovanović.\nNaglašava da sve one koji imaju inostrane penzije mogu da budu primljeni u domovima u Srbiji bez ikakvih problema.\nKaže da je obično razlog za nepoverenje neznanje, jer kada neko provede 30 godina u inostranstvu ne zna šta se ovde dešavalo.\n"Možemo čak i strance da primamo, ni tu nemamo nikakvu smetnju, jer se lako regulišu papiri", naglasio je.\nMilovanović je rekao da je Udruženje privatnih domova za stare napravilo protokol sa "Dijaspora grupom", oni imaju 60 predstavništava širom sveta.\n"U Srbiji je to Miša Ćirić njega korisnici mogu da pozovu i onda se organizuje ko će koga da smesti. O našem udruženju i ‘Dijaspora grupi’ budući korisnici mogu da pronađu sve potrebne informacije na sajtu i da delegiraju neku od usluga koja je nekom neophodna", naveo je predsednik Udruženja, dodajući da je to vid socijalnog turizma.\nIstiče da je mnogo lakše stupiti u vezu sa privatnim domom, jer su državni popunjeni.\n"Mi smo brži i moderniji. Mi smo samofinansirajući i zato ne mogu da se porede cene sa državnim gde je 60 odsto radnika na teretu države", kaže Milovanović.\nPredložio je, kako napominje, da privatnici polako preuzimaju te megalomanske ustanove.


Otvaranje klizališta na Trgu Nikole Pašića 22. decembra – NovostiDana.rs\nOtvaranje klizališta na Trgu Nikole Pašića 22. decembra\nBEOGRAD – U okviru novogodišnje gradske manifestacije „Beogradska zima“ u utorak, 22. decembra, počeće sa radom klizalište na Trgu Nikole Pašića koje će posetiocima biti na raspolaganju do 29. februara sledeće godine.\nKlizalište će svečano otvoriti zamenik gradonačelnika Beograda Andreja Mladenović, navodi se u saopštenju organizatora pomenute manifestacije u kom je najavljeno da će na otvaranju nastupiti klizački klubovi „Olimpik“, „Helena Pajović“ i „Pionir“.\nU saopštenju se navodi da će posetioci klizališta svakog vikenda od 26. decembra do 29. februara moći da uživaju u raznovrsnim programima: takmičenjima malih hokejaša, dečijim predstavama na ledu, besplatnoj školi klizanja, božićnom maskenbal na ledu…\nPrograme na klizalištu organizuje Centar beogradskih festivala „CEBEF“, uz pokroviteljstvo Grada Beograda.\nKako se navodi, klizalište će raditi svakoga dana od 10 do 22 sata, osim u periodu praznika kada će radno vreme biti izmenjeno.\nTako će 29. i 30. decembra klizalište raditi od 10 do 19 sati, dok će 31. raditi nešto kraće, od 10 do 16 sati.\nU saopštenju piše da prvog i sedmog januara klizalište neće raditi, a šestog će radno vreme biti od 10 do 16 sati.\nKorišćenje klizališta biće besplatno, a cena iznajmljivanja klizaljki je simbolična i iznosi 100 dinara po paru.\nU saopštenju je najavljeno da će se svakog vikenda organizovati besplatna škola klizanja, takmičenje malih hokejaša i predstave na ledu.\nBesplatna škola klizanja je za decu do 15 godina, a održavaće se svakog vikenda u periodu od 16 do 17 sati\nŠkolu klizanja vode licencirani instruktori klizanja, a u okviru nje biće formirane dve grupe od po 15 dece.\nSvi zainteresovani se za školu klizanja mogu prijaviti na klizalištu na Trgu Nikole Pašića od 22. do 26. decembra, dodaje se u saopštenju.\nFoto Tanjug, S. Radovanović/ arhiva, ilustracija


FK Kozara - Novo doba (VIDEO) - pravdabl.com\nPriča o putu Kozare ka besmrtnosti, putu ka prvom trofeju Kupa Republike Srpske, koji će zauvijek biti nešto najviše, uzvišenije kada je u pitanju ovaj kolektiv.\nSjajna priča o Fudbalskom klubu Kozara savrana u dva dijela dokumentarnog filma “FK Kozara – Od rata do rata”, te “FK Kozara – Novo doba” autora Slobodana Borjanovića i Velibora Sukare, a povodom velikog jubileja, 75 godina sastava iz Grada na Savi, pred vama je.\nVeć smo imali priliku da vidimo prvi dio “FK Kozara – Od rata do rata”.\nSada je pred vama i onaj drugi dio “FK Kozara – Novo doba”, a koje govori o buđenju kluba iz pepela poslije Otadžbinskog rata, počecima takmičenja još uvijek u ratnim okolnostima, osvojenom prvom Kupu Republike Srpske 1994. godine, kao i preostala dva trofeja….\nNext post Takmičarci rekli svoje: Sarajevo šampion, Borac u Evropu, Čelik i Zvijezda 09 ispadaju!\nPrevious post Šukilović i Mitrović za ljepšu budućnost!


Ogromna racija u Nemačkoj: 800 policajaca traži ilegalne radnike - Poljoprivredne vesti | Agroklub.rs\nViše od 60 poslovnih i stambenih prostora dve osumnjičene kompanije za preradu mesa pretreseno je zbog sumnje da su krijumčarili radnike iz istočnoevropskih zemalja.\nOpsežna koordinirana racija u Nemačkoj započela je u sredu, oko četiri sata ujutro. Oko 800 službenika pretreslo je više od 60 poslovnih i stambenih prostora u pet saveznih država, saopštila je njihova policija. Ova akcija sprovedena je u sklopu istrage koja se bavi krijumčarenjem stranaca koji rade u industriji pakovanja mesa.\nU središtu su istrage dve kompanije za koje se sumnja da su radnike ilegalno dovele u ovu zemlju kako bi radili u postrojenjima za preradu. Pretpostavlja se da su optužene kompanije dovele ljude iz istočne Evrope s lažnim dokumentima, krijumčareći tako najmanje 82 osobe u proteklih šest meseci.\n"Policija pokušava da privede na ispitivanje više od 80 stranih radnika, uglavnom iz zemalja koje nisu članice EU, poput Ukrajine i Belorusije", kazao je portparol savezne policije.\nDodao je kako je tokom racije trebalo obezbediti što više dokaza poput platnog prometa, poslovne evidencije i dokumentacije optuženih kompanija. Prema istražiteljima, do sada je zaplenjena imovina u vrednosti od 1,5 miliona evra.\nIstrage su usmerene protiv deset glavnih osumnjičenih u starosti od 41 do 56 godina. Među njima je osam muškaraca i dve žene iz Nemačke, Poljske i Ukrajine, a sumnja se da su krivi za krijumčarenje i krivotvorenje dokumenata.\nSamo u Vajsenfelsu službenici su pretražili 49 smeštaja za radnike.\n"Na ovom području pronašli smo oko 20 ljudi koji su između ostalog započeli svoj posao kao lažni studenti. To znači da su dobili krivotvorene potvrde od posrednika", tvrdi Jens Damrau iz Federalne policije za bild.\nRadnici će biti ispitani i identifikovani, a onim ilegalno dospelim preti proterivanje iz Nemačke.\nPodsećamo, nemački sektor mesne industrije ove godine našao se na udaru kritika zbog široke upotrebe radnika migranata iz istočne Evrope jer se sumnjalo da neprikladan smeštaj i loš nadzor ubrzavaju izbijanje virusa korona među njima.\nNemačka Radnici migranti Šverc Krivotvorenje Ilegalni radnici Prerada mesa